
OSOBK: 


A n kn. 

Prijateljica joj Katica. 

Iran, Ankin rodjak. 

Sebastian Kiselica, kandidat filozofije 
Sobarica Mimiea. 

Sluga. 

Kravarica Anča. 


Čin se sbiva u Ankinu dvorcu. 



STRIČEVA OPORUKA. 


Liepa predsoba s namještajem. U zadku ulaz i prozor. S desna 
i s lieva po jedna vrata. 


PRIZOR PRVI. 

KATICA (odjevena za šetnju) i ANKA (u domaćoj opravi) ulaze. 
Poslije MIMICA. 

Anka. 

Hvala Bogu, što sam te dočekala. 


Katica. 

Ja već rekoh, u vas kuća gori, kako si me požurila 
amo; a to sve u svagdanjem redu. 

Anka. 

Nije tako, draga Katice. Da znaš, kakve se velike 
stvari u nas spremaju! 

Katica. 

Velike stvari ? 

Anka. 

Strašne stvari! Baš za to sam i poslala po tebe. 

Katica. 

A ti daj da čujem, Ančice. Ja sam kao na iglama. 

Anka. 

Čut ćeš ovaj čas. Samo izvoli odložiti, pa me onda pp- 
slušaj i svjetuj! (Katica skida šešir i ogrtač.) Znaš, da mi 
je tetka u Bistrici; a na moje pismo, što sam joj još prekjuče 
napisala, do sad nema ni tetke ni odgovora. (Zazvoni 
zvoncem , što je na stolu.) 


Katica smiešeći se. 

Pa je dakle mene zapala častna zadaća, da zamienim 
staru tetku. 

Anka. 

Ali Katice, nisam htjela, da te uvriedim. 


Katica. 

Nema tu uvrede. 


Mimica unidje na desna vrata. 

Izvolite! 


‘ Anka. 


Odnesi ove stvari u moju sobu ! (Mimica ode sa stva¬ 
rima.) A1 ti dobro znaš, kako sam nespretna: ne mogu 
se ni u što sama snaći. 


Katica. 

Znam ja dobro, da nisi takva. 

Anka. 

Zaludu mi laskaš. Bez tebe i tetke moje ja se ne 
bih znala okrenuti ni na desno ni na lievo. 

Katica. 

Dobra si ti duša i bistra glava. Da sam mužko, ja 
bih tebe ili nikoju. 

Anka. 

O udaji se baš i radi. Nego ne bi li u moju sobu, 
da^ti tamo sve izpripoviedam ? 

Katica. 

Hvala. Sparina je, kao da će skoro kiša, pa je 
ugodnije u predsobi, nego što je u sobi. Dakle o udaji. 
Pa o čijoj, ako je slobodno pitati? 


Anka. 

U zao čas o mojoj. 

Katica. 

O tvojoj?! (Nasmije se.) To su dakle te strašne stvari? 
Anka. 

Kako da nisu ? Ja, pa udati se! 


Katica. 

Golema mi čuda! Imaš liep imetak, brojiš osam¬ 
naest godina . . . 

Anka. 

Molim, za mjesec dana bit ću devetnaest. 


Katica. 

Ah, sad mi puče med očima! Ako se ne udaš do 
dvadesete . . . 

Anka. 

Pa za onoga Ivana, moga rodjaka . . . 










10 


Katica. 

Ode petdeset tisuća forinti. 

Anka. 

To jest, ako ga odbijem. Tako veli oporuka. 

Katica. 

Tft nesretna oporuka. Dakle od nje te boli glava? 
Anka. 

Tko bi ikada bio pomislio, da će moj pokojni stric, onaj 
dobri starčić iza smrti biti takav ? Udavati me za rodjaka! 

Katica. 

Za devete peći žarilo, kako se kaže. U tom bi bila 
najmanja nesreća. Ali to nije običan posao. 

Anka. 

Pa što ćemo sada? 

Katica. 

E da, šta ćemo ? 

Anka. 

To ja tebe pitam. Ako ti ne znaš pomoći . . . 

Katica smijući se. 

Onda propade ti i petdeset tisuća. 

Anka. 

Ti se šališ, a meni je do plača. 

Katica. 

Za Ivanom ili za . . . 

Anka. 

Okrutnice, ja u tebe tražim savjeta, a ti mi se rugaš. 

Katica. 

Gle gle, kako to zna planuti! A meni nije ni na 
kraj pameti, da ti se narugam. Ali šta ćeš ? Da meni tko 
hoće ponuditi pristala mladoženju i liep imetak, ja se ne 
bih otimala. A ti . . . 

Anka. 

Tko zna, je li Ivan pristao momak? Ja ga nisam 
vidjela, ima tomu deset godina, pa se jedva još opominjem, 
kakva je lica i vanjštine. 


Katica. 

A ja ga nisam vidjela nikad, pa ipak držim, da je 
pristao momak. Ta jedne ste krvi . . . 

Anka. 

Opet se rugaš. 

Katica. 

Ne rugam se. Ali kako da se niste vidjeli toliko 
godina? Nije on dolazio kući? 

Anka. 

Nije, odkako je pošao u Beč na nauke; a čini mi 
se, baš radi strica, koji mu je bio tako dobar. A nije 
došao, ni kad je svršio nauke, nego se odbio u tudjinu, 
pa je njekolike godine lutao po svietu kao prava leventa. 

Katica. 

To mi se od njega svidja. A je li imao čim ? 

Anka. 

Ostalo mu je dosta novaca iza pokojnih roditelja. 

Katica. 

A ti mi jednom reče, da je sada opet u Beču. 

Anka. 

Ta da, pa molim te, t& pomisao: otvorio on tamo 
tvornicu čizama i postola. 

Katica nasmije se. 

Zaista, čudan podhvat! A kako prolazi sa svojim 
čizmama i postolama? 

Anka. 

Ja o tom ne znam više, nego što sam ti več pri¬ 
povjedila. Kažu, da mu je dobro. 

Katica. 

Pa šta onda tareš glavu ? Umiri se pa pričekaj! 
Sve jedno mu se ne možeš nametati. A kakov jeste, to 
Bog zna, mari li za stričevu oporuku. Onda je tvoj 
novac spasen. 

Anka. 

Kako da ne mari? Pisao mi je on, da če doći 
danas ili sutra. 

Katica. 

E, onda je „periculum in mora“ — rekao bi moj otac 

Anka. 

Pa ja da odbijem petdeset tisuća forinti, ili da budem 
čizmarka! 

Katica. 

Nije šala odbiti toliki novac, premda bi ti i bez 
njega još imala kruha jesti. Ali ta čizmarija meni se ne 
čini strašna: čovjek radi i uradjuje novaca, a tomu ne 
valja prigovarati, samo ako je u poštenju. 

Anka. 

Ti bi dakle, da ja uzmem čovjeka, koji zaudara 
kožom i smolom, pa da se s njime još ponosim? 


Katica. 

Umiri se, dušo! Ja ne bih drugo, nego da ti bude 
dobro u svietu. 


Anka. 

Tomu se od tebe nadam, pa zato ti i hvala od srca, 
mila prijateljice. Samo mi onda i reci, što ćemo, da ga se 
riešimo bez naše štete. 


Katica nasmije se. 

To je samo tako: reci! Ne d& se to na prečac, 
draga moja. 


Anka. 

A1 nema kada da zatežemo. Sad će vuk na vrata. 


t Katica. 

Onda nije druge, već da ga dočekamo i da vidimo, 
kakav je. Možda će ti se taj vuk najposlije još i svidjeti. 

Anka. 

Nikad, Katice; kažem ti, nikad! Ja da budem 
čizmarka ! 

Katica. 

A ti mu podaj košaricu! 

Acka. 

Da je to samo tako. 

Katica. 

Razumijem. Onda ti, Boga mi, ne znam savjeta, već 
ako bi . . . (zapinje) • 

Anka. 

Šta, Katice, šta bi ? 


Katica. 

Ako bi se prema njemu vladala tako, da on svoje 
volje odustane od prositbe. 


Anka. 

A bi li to bilo težko? 


Katica. 


E, ako ne promieniš, štono kažu, i dlake i ćudi, bit 
će zaista težko. 

Anka. 

Dakle propalo sve? 


Katica nasmieši se. 

Nije još. Ali ako hoćeš da se spasiš, onda ne smiješ 
biti liepa, kakvu te Bog stvorio, već valja da budeš ružna; 

ne smiješ biti mila, već treba da budeš nemila, odurna; 
budi kuštrava, zamrljana, poderana; budi glupa, budalasta . . . 

Anka rukama zaklopila uši. 

Prestani! molim te, prestani! 

Katica. 

Dok svršim. To je sve za to, da ga odbijaš. A pored 
toga budi opet ljubezna, nameći mu se, samo neka ti se 
ne može reći, da si ga ti odbila. 

Anka. 

Tci to su strašne neprilike! Ja da budem kuštrava, 
prljava, luckasta, nametna: baš kao moja kravarica Anča! 

Katica. 

Pogodila si: baš kao tvoja Anča. Drugčije ne spasi 
petdeset tisuća. 

Anka očajno. 

Onda s Bogom sve! Tako se nikad ne ću moći 
pretvarati. 

Katica. 

A za što ne bi? Predstavljala si ti zimus u našem 
dobrovoljačkom sboru izvrstno i babu i sobaricu. Za što 
ne bi jednom kravaricu? 

Anka. 

E, ono je bila šala, ali sada je istina. 

Katica. 

Priznat ćeš mi, da se ni ova istina mnogo ne razli¬ 
kuje od šale. 

Anka. 

Nema tu govora, da ja preuzimam takvu ulogu. Ja 
bih zapela u prvi mah. 

Katica. 

Ouda s Bogom hiljadarke! 

Anka iza stanke, otežući. 

Možda nam one ipak ne bi izmakle, samo kad bi ti 
htjela pristati na nješto, čemu sam se ja baš sada dosjetila! 

Katica. 

A to bi bilo? 

Anka otežući. 

Da ti preuzmeš tu ulogu. 

Zatica ponješto okosno. 

A »a! To ti ipak nješto mnogo od mene tražiš! 
Nisam ja glumila zimus ni babe ni sobarice, a ne ću bogme 
ni sada kravarice. 

Anka. 

Da sam bolje šutjela! Mogoh pomisliti, da će te 
uvriediti ova moja ponuda. 

Katica još uviek uzbudjena. 

Pošalji ti samu Anču, ona će najbolje predstavljati, 
što tražiš, ali za mene to nije. 

Anka veselo. 

Samu Anču, veliš ? To te je Bog naučio! A tomu 
se nisam dosjetila, pa sam te uvriedila. 

Katica. 

To je već zaboravljeno. Ali kako ti Anču . . . ? 

Anka. 

Junačko je čeljade ta naša Anča. A što joj treba 
pobliže znati, to ćemo joj mi kazati. (Nasmije se.) Ala će to 
biti šala! 

Katica. 

Idi s Bogom! Zar bi ti sbilja? 


Anka smijući se. 

Kako ne bih ? Ako mu se t§, svidi, eto moje 
glave ! 

Katica. 

Vragoljan si ti veliki. 

Anka. 

A mi ćemo gledati iza vrata i popucat ćemo od 
smieha. (Udavi opet u smieh.) 


Katica. 

No, čuješ! (I ona se sladko nasmije.) 

Anka. 

A sada na posao! (Pozvoni.) Mimo, Mimice! 


Izvolite! 


Mimica udje s desna. 


Anka. 

Je li Anča kod kuće? 


Miler: Tri vesele igre. 


2 

Mimica. 

Jeste, na službu. 

Anka. 

A ti joj reci, da se ne makne od kude. Imam s njom 
važna razgovora. 

Mimica sebi. 

Što bi to moglo biti? 

Anka. 

Šta još nisi otišla? 

Mimica. 

Odob, milostiva gospodjice, odoh. (Sebi.) Oudna mi 
posla. (Ode sredinom.) 

Katica. 

A što demo mi? 

Anka. 

Što sam rekla: igrat demo se žmirka. 

Katica. 

Ali tvoj rodjak možda de htjeti oydje ostati njeko- 
liko dana. Kako deš se od njega skrivati za to vrieme? 

Anka. 

Pobjedi de on, dim upozna našu Andu. Ali da budemo 
spremne na sve, ja du biti sobarica. Tu sam ulogu ved 
jednom prikazivala, pa mi ne de biti težka. 

Katica smijući se. 

Mudra si ti glavica, kako sve sgodno udešavaš. 

Anka prišla prozoru. 

Eno kola na cesti. Da nije tetka? 

Katica pogleda. 

Nije. Na baku sjede dvojica, u kolima jedan: sami 
mužkarci. 

Anka. 

Jaoh, to je moj mladoženja! Bježimo sada, pa da 
udinimo, kako smo uglavile. Ti naudi kravaricu, a ja du 
sobaricu, da se sakrije, dok ja igram njezinu ulogu. 

Katica. 

A hodu li pogoditi ? 


Anka. 

Nije me strah. Samo napried! 

Katica. 

I daj Bože, sretno se svršilo! (Udari u smieh.) * 

Anka. 

Amen ! (i ona se nasmije.) 

(Odu.) 

PRIZOR DRUGI. 

Poslije male stanke unidju sredinom KISELICA (duge kose, 
obrijan, nosi očare, odjeven je dugačkim crnim kaputom), IVAN 
(kaput mu i šešir, kao da je sluga; nosi nješto prtljage) i SLUGA 
(i on nosi stvari). 

Kiselica na ulazu malo se zastajao: ogleda se po predsobi i onda 

unidje. 


Pomozi Bože! 

Ivan. 

I sveta Marija bistrička. 


Amen! 


Sluga. 


Kiselica Ivanu . 
Jesi li ti što rekao? 


Ivan sluzi. 

Jesi li ti što rekao? 

Sluga Ivanu. 

Ja ništa. 


Ivan Kiselici. 

Ja ništa. 

Kiselica. 

E pa dobro. (Ivanu tise.) A šta ćemo sada? 


Ivan. 

Ponajprije kaži momku, neka odnese stvari! 

Kiselica. 

A ja! Nije mi do sad nitko nosio stvari, ne dam ni 
od sada. 

Ivan. 

Liepo počinješ! Zar si već zaboravio, da si ovdje 
gospodin. 

Kiselica udari se po čelu. 

Ta d&, to sam ja zaboravio. Ali čekaj, sad ću ja 
njima pokazati, kakav sam gospodin. 

Sluga seli. 

Što ta dvojica jednako med sobom gundjaju? 
Kiselica sluzi. 

Molim vas liepo, dragi prijatelju. 


Ivan tiho. 


Zapoviedaj! 

Kiselica. 

E pa dobro. (Jakim glasom.) Zapoviedam 


vam. 


Ivan Uho. 

Kaži mu ti! 

Kiselica. 

E pa dobro. Zapoviedam ti, da se odneseš skupa 
s ovim stvarima! (Ivanu tise). Je li da znam zapoviedati 
baš gospodski? 

Ivan smieseći se. 

Kako ne bi? A1 mu podaj i nješto sitniša! 

Kiselica. 

Da mu podam sitniša ? (Sluzi.) A ti pričekaj! (Trazi 
po džepovima.) Ali vidiš belaja ! Baš u sitno nemam, a u 
krupno . . . 

Ivan. 

Evo ti. (Da mu sitnih novaca.) 

Kiselica. 

Pa dobro. (Uzme ih.) Momče, odi ovamo! Evo ti, 
pa šibaj! 

Sluga uzme novac; seli. 

Smiešan je, ali daje. (Glasno.) Hvala, idem. 










22 


Ave et vale! 
Šta ste rekli? 

Pita gospodin, 


Kiselica. 

Sluga. 

Ivan. 

gdje mu je soba 


Kiselica lulcavo se nasmije. 

Ali Ivane! 

Ivan tiho . 

Šuti, čovječe! 

Sluga. 

Evo gospodinova soba. (Pokaže na lieva vrata, odnese 
stvari unutra , zatim ode sredinom.) 

Kiselica. 

A1 si mi ti latinac! 

Ivan. 

Nisam, brate, latinac, ali gost treba prije svega da 
zna, gdje mu je soba. 

Kiselica. 

E pa dobro. A koliko si ti to njemu dao? 


Ivan. 

Ti kao da nemaš novaca uza se. 


Kiselica. 

Imao sam. Ali pored svega toga, što si ti platio i put 
i jelo i pilo, bilo je ipak i mojega troška. 


Ivan nasmije se. 

Ta da: jeo si cielim putem žemičaka. 

Kiselica. 

Tu se nije čemu smijati. Bio sam gladan, pojeo sam 
deset-dvanaest žemičaka, pa ode moja gotovina. 

Ivan. 

Dakle evo ti novaca, brato, bez zamjere, pa miti 
ovdje po kuči lievo desno, samo da svietu udješ u volju! 
(Da mu banaka.) 

Kiselica voljko gleda banke. 

Hm, hm! Znam ja, prijatelj si ti meni pravi, odkada 
se pamtimo: pars animae meae. Samo si ti uviek imao 
novaca, a ja nisam nikada. Ali za to mi je Bog dao bolji 
želudac nego tebi. I sada sam prilično gladan 

Ivan. 

Dok je nas, bit če i ručka. 

Kiselica. 

Pravo veliš. A osobito danas u ovom gospodskom 
domu. (Deklamuje-) „Nunc saMribus Orn&re pulvin&r de- 
6rum Tčmpus er&t dapibus, sođales“. A mora da je skoro 
i podne. 

Ivan. 

Još nije, al če naskoro. 

Kiselica. 

Dok ne bude, ja bih mogao pojesti još koju žemičku. 
Ima ih u mojoj torbi. (Hoće da podje u sobu.) 

Ivan. 

Okani se sada žemičaka i latinskoga jezika, pa učini, 
kako sam te naučio! 

Kiselica uzdahne. 

Da, kako si me naučio! Pravo da ti kažem, drago- 
viću moj, svašta je meni ušlo u glavu, odkad očima 
gledam: latinski, grčki, hebrejski i drugo. Ali za tvoju 
lekciju sumnjam, hode li mi biti na pameti, kad treba da 
ju govorim. 

Ivan. 

Čudna mi kupusa! Predstavljat ćeš tvorničara mjesto 
budućega profesora; zvat ćeš se Ivan Milković, mjesto da 
se zoveš Sebastian Kiselica, i gledat ćeš, da se svojim 
otmjenim i umiljatim ponašanjem svidiš domaćici. To 
ti je sve. 

Kiselica. 

Bojim se, bit će dosta i preveć. Nego pravo da ti 
kažem: lako je s imenom; jer da se ne zovem Sebastian 
Kiselica, najvolio bih se zvati Ivan Milković. Ne bi mi 
težko bilo ni sa zanatom, jer Bog zna, koliko sam i ja 
već napravio čizama, odkad me majka rodila. A1 je pro¬ 
kleto to umiljato i otmjeno ponašanje. 

Ivan. 

To dolazi samo sobom. Momak si ti od oka, na- 
obražen, ugledan — samo da imaš više pouzdanja. 

Kiselica. 

Odkale pouzdanja, kad nemam prakse? Ja se bavim 
samom teorijom. Ta živoj ženskoj još nikad nisam pogledao 
u oči, nisam joj se dotakao skuta; ali Horacijeve i Ovi- 
dijeve Korine, Lidije, Leukonoje, Cinare, i kako se već 
zovu, s njima ja imam posla dan i noć. Nego te su sve 
živjele pred devetnaest stotina godina, a tko mi se jamči, 
da su i danas ženske takove? 

Ivan. 

Upravo su takove. Od Eve do naše domaćice sve 
su jednake, sve po istom kalupu. 

Kiselica. 

I tvoje su cipele sve jednake, pa ipak nisu po istom 
kalupu. Vidiš, brate, ja se bavim mrtvom starinom; u 
njoj sam kod kuće. A kako bih prošao sa živom mladinom, 
to Bog zna. Jer evo. da koja ženska sada hoće obući hlače 
i pustiti brkove i bradu, ja je ne bih znao razlikovati od 
mužkarca. A što je konac svega toga? Da nisam dora¬ 
stao do svoje zadaće, koju mi evo namećeš, da ću te samo 
blamirati. Ergo spasi sebe i mene, dok nije kasno! Uzmi 
drugoga za taj posao! Nisam ja takav, kakav ti treba. 

Ivan malko porugljivo. 

Tko će biti, ako nisi ti? Mogu se zakleti, čimgod 
hoćeš, da si baš takav, kakav meni treba. 

Kiselica. 

E pa dobro, neka sam. Samo da imam pojma o tom 
prokletom ponašanju! A ti tražiš, da očaram, osvajam, 
da na koncu povičem kao Cezar : veni, vidi, vici! 

Ivan. 

Ja bih volio, da tako ne vičeš, jer ćeš nam do- 
viknuti svu kuću prije vremena. Ali kako mu drago: 
samo se pouzdaj! Prema domaćici budi umiljat, zaljubljen, 
prema služinčadi vladaj se kao pravi gospodin! 

Kiselica. 

U ovo se već razumijem. Tu se zapovieda, miti . . . 

Ivan. 

Isto tako ćeš znati i ono drugo. 

Kiselica. 

Misliš? E pa dobro. Ja se za tebe žrtvujem, kao 
što je Decius Mus za Rimljane. Ali Bog vidi, kako mi 
je pri duši. 

Ivan. 

Dobro, dobro. Ali sad se pazi, njetko dolazi. 


PRIZOR TREĆI. 

PRIJAŠNJI. ANKA (odjevena kao sobarica) i KATICA (u 
šeširu i ogrtaču) dolaze s desna, idu prema ulazu, zagledjujući u 
Kiselicu i smijuckajući se. 

Ivan stao za Kiselicu; tiho. m 

Nakloni se! 

Kiselica živo se klanjajući. 

Klanjam se, klanjam se! (Anki.) Molim liepo, jeste 
li vi frajla domaćica. 

Anka. 

Nisam, gospodine. 

Kiselica krupnije. 

A da tko ste? 

Anka. 

Sobarica, na službu. 


Kiselica. 

Sobarica? (Gospodski.) Onda evo, uzmite! (Daje joj banku.) 

Anka Katici potiho. 

Što ću sada? 


Katica potiho Anki , smijući se. 

Uzmi! 

Kiselica. 

Vi valjda mislite, da u mene nema novaca; al ja 
vam kažem, da ima. Za to se nemojte ništa ženirati, već 
uzmite! 

Anka prigušenim smiehom. 

O, molim. 

Kiselica Ivanu potiho. 

A što ću sada? 


Ivan potiho Kiselici. 

Zapitaj drugu ! 

Kiselica. 

E pa dobro. (Katici.) Molim vas, jeste li vi frajla 
domaćica ? 


Katica. 

Nisam, gospodine ! 


Kiselica. 

A da tko ste? 


Katica. 

Prijateljica frajle domaćice. 

Kiselica. 

E pa dobro. (Ivanu potiho.) Bih li i njoj dao ? 

Ivan. 

Nemoj za Boga! 

Kiselica. 

E pa dobro. (Gospodjicama.) A frajle domaćice valjda 
i nema kod kuće — ( se bi) da Bog da! 

Anka. 

Gospodjica je kod kuće, pa će za čas doći, da po¬ 
zdravi odlična gosta. Samo mi izvolite reći, koga da najavim? 

Kiselica tužno sebi. 

Nć da Bog, što ga molim. (Anki) Koga da najavite? 
Moje je ime Kiselica, (Ivan ga gurne, on se smeten izpravlja) 
to jest, nije Kiselica, već znate, ja sam malo gladan, a 
rado jedem kiselicu, pa mi je ta nesretna kiselica onako 
munula u glavu, pa se iz glave skliznula na jezik. A1 ja 
se zovem Ivan Milković, rođjak sam gospodjici, tvorničar 
sam, to jest, pravim čizme u velike, a sad sam došao, da . . .. 

Anka. 

Molim, izvolite to kazati samoj gospodjici! 


Kiselica Ivanu potiho. 

S kiselicom malko sam zapeo. Nego je li da sam 
ju onda sveo u divnu logičnu svezu s tobom ? 


Katica Anki potiho. 

Dakle ovo je tvoj prosac? Ja se snebivam. 
Anka potiho Katici. 

Strašilo! 


Kiselica Ivanu potiho. 

Nješto si šapuću. Mora da im se svidjam. 


29 


Ivan. 

Ne fali. 

Katica glasno. 

Ja sad idem. Dopustite, da se oprostim. (Anki potiho.) 
S Bogom, Anko. 

Anka. 

Ljubim ruku ! 

Katica smijući se, potiho. 

Ovako valja. Idem naokolo, pa ću natrag u tvoju 
sobu. (Ode sredinom.) 

Kiselica stupio napried, pa si tare znoj s čela. 

Ivan Anki potiho. 

Pst, stanite, liepa sobarice! Imao bih s vama dvie 
tri da progovorim. 

Anka potiho Ivanu. 

Imam i ja s vama. Ali maknite ovoga! 

Ivan. 

Pravo kažete. (Kiselici.) Milostivi gospodine! 

Kiselica dobroćudnim priekorom. 

Ali Ivane! 

Ivan tiho. 

Šuti, čovječe! (Glasno.) Ne bi li se milostivi gospodin 
izvolio potruditi u svoju sobu, da se preobuče, dok ne 
dodje milostiva domaćica. 

Kiselica. 

Barem ti znaš, da se držim one: Što je ruha, na 
meni je — 


30 


Ivan tiho. 

Šuti pa izdiri! (Glasno.) Molim. (Pokazuje na vrata.) 
Kiselica. 

E pa dobro. Idem. (Polazi.) 

Ivan mu se klanja. 

Kiselica sebi. 

Kako ja predstavljam gospodina, o tom ne ću da si 
laskam, ali Ivan čini mi se, da za slugu nije dosta po¬ 
nizan. (Ode na lievo.) 


PRIZOR ČETVRTI. 

ANKA i IVAN. 

Anka gledajući za Kiselicom udari u smieh. 

Ivan uzpreze se , ali za malo i on prasne u smieh. 

Anka razabrala se. 

A što se vi smijete? 

Ivan. 

Smieh je kao i zieh. Vi ste počeli, ja vam pomažem. 

Anka. 

Tko se ne bi nasmijao, kad vam ugleda gospodara! 
Možda mu činim krivo ; jer on može biti najbolji čovjek 
na svietu, pametan i naobražen: ali meni je smiešan. 
(Nasmiješe opet.J Dugokos, obrijan, pa oni očari! Taj je 
svačemu sličan, samo nije slici, koju sam si ja stva¬ 
rala o njem. 

Ivan. 

Dakle vi ste si već stvarali njeku sliku o mom go¬ 
spodaru? A kakvu to, ako je slobodno pitati? 

Anka. 

Da je mlad čovjek, kakvi su i drugi; da nosi brčiće 
i zalizke, da je počešljan i odjeven po modi. Ma da je 
onako na vašu, bio bi mi prav i pristao, ali onakav . . . 
(smijući se) i to bi mi bio mladoženja! 

Ivan. 

Dakle, da je on onako na moju, bio bi vam prav. 
Hvala na priznanju. Ali jedno ćete mi oprostiti: ne uzi¬ 
mate ga vi, već vaša gospodarica. 


Anka sebi. 

Eto, kako sam se zabrbljala. (Ivanu.) Ali ja to sve i 
govorim u ime svoje gospodarice. Ona mnogo drži do mo¬ 
jega suda. 

Ivan. 

Onda vi uživate veliko povjerenje u vaše gospodarice. 
Anka. 

A je li u tom što sumnjiva? 


Nije ništa. Ja dapače čestitam vašoj gospodarici. 
Anka. 


Na čemu? 


Ivan. 


Na tom, što si je znala odabrati tako umiljatu po- 
uzdanicu. 

Anka. 

Gospodine! 

Ivan. 

Manite se gospodstva? Zar ne vidite po mom ka¬ 
putu, da sam sluga? 

Anka. 

Da sbilja. (Vise sebi.) A ja ovdje stojim i čavrljam 
— sa slugom. 

Ivan. 

A ima li grehote u tom , što sobarica čavrlja sa 
slugom ? 

Anka sebi. 

Eto — malo da nisam opet zaboravila, koga pred¬ 
stavljam. (Ivanu.) Odkale da u tom bude grehote? Nema 
tu grehote. (Sebi.) A on je inače pristao momak. 

Ivan. 

A yi ste tako mila i dražestna djevojka, imate nješto 
tako otmjena u sebi, pa umijete tako umiljato čavrljati, da 
vas se ne mogu ni nagledati ni naslušati. 

Anka dostojanstveno. 

Oprostite, ali ovako mi ne smijete govoriti! 

Ivan. 

A za što ne bih, krasotice moja ? 

Anka, 

Vi ste ovdje strani, pa vara moram reči, da tako 
šta nije običaj u ovoj kuči. 

Ivan nasmije se. 

Ako nije bilo do sada, čast i poštenje ovoj kuči! 
Ali sada, gdje smo banuli u nju, da se zaljubimo, dasnu- 
bimo, nastale su druge prilike. 

Anka. 

A šta imate vi s tim posla? 

Ivan. 

Ni više ni manje nego vi. 


Anka dostojanstveno. 

O molim! 


Ivan. 

Što molite? 

Anka popravlja se. 

Ništa, ništa. Ali mene sreća moje gospodarice živo 
zanima, a može li vam to biti nepravo ? 


Ivan. 

Naprotiv, ja vam se divim. A vaša gospodarica sva¬ 
kako je to i zaslužila. 


To se zna. 


Anka ponješto ironično. 


Ivan. 


Ona mora u obće da je divan stvor. 


Anka pritajenim smiehom. 

To se još bolje zna. A po čemu vi tako sudite? 
Ivan. 

Po tom, što ima tako dražestnu sobaricu. 

Miler: Tri vesele igre. 




3 

Anka. 

Vi ste laskavac, i žao mi je, što vam ne mogu vra¬ 
titi milo za drago. 

Ivan. 

Kako to, zlato moje? 

Anka. 

Tako ; (vragoljasto) jer kad bih ja po sluzi išla suditi 
o gospodaru . . . 

Ivan. 

To bi vaš sud glasio? 

Anka. 

Da ste ugursuzi obadva. 

Ivan. 

Liepa vam hvala. A po čemu to, molim vas? 

Anka. 

Po tom, što se barem vi još niste ugrijali u ovoj 
kući, pa već uznemirujete i snubite — sobarice. Ako je 
i vaš gospodar takov . . . 

Ivan nasmije se. 

Vraćate mi, kako valja. Nego čast i poštenje vašem 
umovanju, al vas je ovaj put prevarilo. 

Anka. 

Je li sbilja? A kakav vam je taj vaš gospodar? Baš 
sam radoznala. 

Ivan sebi. 

Evo nas na meti. (Anki.) A što bi vi htjeli čuti o 
mom gospodaru? 

Anka. 

Kako se vlada — na primjer — spram ženskih? 


Ivan sebi. 

Ahan! (Anki.) Spram ženskih? Ja, spram njih on se 
ne vlada nikako. 

Anka. 

Nikako? Ja vas pravo ne razumijem. 


Ivan. 

Nije taj još vidio bielo u oku ženske. 

Anka. 


Ivan. 


Nije moguće. 

Pa ipak je tako. On ženske samo iz knjige poznaje. 

Anka. 

Iz romana? 

Ivan. 

Ni to, već iz starih pisaca. 


Anka. 

Gledaj čuda! A ja sam mislila, da je svršio obrtne 
nauke. 

Ivan sebi . 

Eto, kud mi uteče pamet! (Anki.) Ta da, svršio je 
obrtne nauke. Al ne znam, koji mu je vrag poslije pao na 
pamet: stao on izučavati klasičnu starinu, a sad mu je 
glava puna latinskoga i grčkoga jezika 


A najposlije? 


Anka. 

Šta naj po slije? 


Ivan. 


Anka. 

Stao taj latinac praviti čizme. 


(Nasmije se.) 


Ivan sebi. 

Ja sam se zapleo kao pile u kučine. (Ariki.) Da, da,: 

naj poslije stao praviti čizme. (Nasmije se usiljeno.) 

\ 

Anka smije se. 


Ivan sebi. 

A osobito sam sada napravio ogromnu čizmu. 


Anka. 

A znate li, što ja iz svega toga zaključujem? Daše 
vašemu gospodaru nješto mieša u glavi. 

Ivan. 

Vraga! (Seli.) Meni da se mieša? 

Anka. 

A niste vi to več davno opazili? 

Ivan. 

Već davno? E — kad pravo promislim, i ja bih 
rekao . . . 

Anka. 

Je P te? 

Ivan. 

Dakako. (Sebi.) Dakle ja sam lud. Ali čekaj, prevezti 
će te luda žednu preko vode. (Ariki.) Pravo kažete; moj 
je gospodar gotov ludjak. 

Anka. 

A takav čovjek da bude — (pokaže na sebe). 

Ivan. 

Šta? 

Anka brzo odmakla ruke. 

Muž moje gospodjice? Nikada. 


Ivan. 


I ja velim: nikada. Ona neka ga odbije, neka ga 
od tjera, izbaci iz kuće. 

Anka. 

Ali- 

Ivan sebi. 

Već te držim. (Anki.) Nema tu ali. Napolje s njim? 


Anka. 

Ali nije to samo tako. Ima tu još koješta. 


Ivan. 

Znam: petdeset tisuća. 


Anka u čudu. 
Dakle i vi znate? 


Ivan udari se po ustima. 

Znam baš kao i vi. Pa je li gospodjici puno stalo 
do tih novaca? 

Anka. 

Kako ne bi, molim vas! 

Ivan. 

Pa bi ona za gotov novac sbilja htjela uzeti to čudo ? 

Anka u neprilici. 

E — to ja sada ne mogu kazati. Ali vi ste prije 
uztvrđili, da on ne mari za ženske, pa ne če možda 
mariti ni za našu gospodjicu. 

Ivan. 

Vraga ne mari! Ono sam se našalio. Mari on i te 
kako za ženske! 

Anka. 

Bože pomozi! Nisam mislila, da vi možete tako 
gadno slagati. 

Ivan. 

Oprostite, ali ovo je bila jedina laž mojega života. 

Anka. 

Pa kad toliko mari za ženske, za što se nije več 
oženio? 

Ivan. 

Jer on traži gospodjicu Anku i njezine novce; jeste 
li razumjeli ? Dapače njezine novce u prvom redu, a za 
gospodjicu taj nečovjek mari kao za lanjski snieg. 

Anka. 

Groza me hvata! 

Ivan. 

I mene, kad pomislim na sudbinu sirote Anke. (Sebi) 
Ako me sada još hoće, onda mora da je gvozdena djevica, 
a ne od matere rođjena. 

Anka. 

Oh, ja sam strašno nesretna ! (Zaplače.) 

Ivan. 

Eto vidiš! Ali šta plačete, zlato moje ? Nesreća vaše 
gospodarice odveć vam se srca hvata. 

Anka otare suze ; — sebi. 

Bože, ja se izdajem — a ne smijem već od sramote. 
Što sam počela, valja svršiti. (Ivanu.) Gospodine, vi kao 
da opet zaboravljate, da valjano služinče treba da ima 
srca za svoga gospodara. Bar sam ja takova. 

Ivan. 

Pa zato i plačete, kao da su njih dvoje već deset 
godina oženjeni. Utješite se! Ako je moj gospodar i lud, 
al je dobra duša. Bog zna, hoće li s njim biti tako nesretna. 

Anka. 

Hoće s takvim čovjekom do smrti. 

Ivan, 

Al ste tragični. (Sebi.) Sad će mi se opet razplakati. 
(AnH.) Nisu se oni još ni vidjeli; a prije se ne može 
kazati ništa izvjestno. Pa gdje je ta vaša gospodarica? 
Mi već p6 sata u razgovoru, sve nju čekajući, a od nje 
ni traga ni glasa. 

Anka sebi. 

Pa sbilja, gdje je Anča? (Veselo.) Nju sam gotovo 
zaboravila. A dok je nje, mi nismo izgubljeni. Oekaj, sad 
ču ti vratiti žao za sramotu. (Ivanu.) Pitate, gdje je milo- 




štiva gospodjica? (Vragoljasto.) Dočekat ćete i nju, i ne 
znam, kako će vam se svidjeti. 

Ivan. 

Oho, to je čudan uvod. 

Anka. 

Nastavak bit će vam još čudniji. 

Ivan. 

TS vi govorite, kao daje ta gospodjica kakvo strašilo. 

Anka. 

Pa da je, za čizmara, držim, da će biti dobra. 

Ivan sebi. 

Siromah čizmaru, al se lupa po tvojoj koži! (Aniti.) 
Ja se snebivam. 

Anka. 

Istom ćete onda, kad ju ugledate. 

Ivan. 

. Pa do biesa! Dajte, da ju već jedan put vidim. 
Anka. 

Ja bih rekla, da ste ju već vidjeli. 

Ivan. 

Nisam, vjere mi. Odkad smo pod ovim krovom, ne 
vidjesmo ženske glave do vas i one gospodjice, što je 
tuda prošla. 

Anka. 

A kad ste ulazili u dvor? 

Ivan. 

Onda smo vidjeli slugu i njeku djevojčuru, što je 
na lopati nosila gnoj iz staje. 


Anka. 

U kratkoj crvenoj suknji . . . 

Ivan. 

I s opancima na nogama. 


Anka. 

I to je bio luksus. Zna ona bit i bosa, kad je liepo 
vrieme. 

Ivan. 

Ona! Kakva ona? 

Anka. 

No, pogodite sami, junače! 


Ivan, 

Tu nije šta pogadjati: služkinja je najnižega reda, 
kravarica, šta li. 


Anka. 

Niste pogodili, dragane moj. 


Ivan. 

Pa šta je onda? Molim vas, nemojte me razapinjati! 
Anka. 

Al ste loŠ gonetač. To vam je moja gospodarica. 
Ivan u najvećem čudu. 

To vaša gospodarica? To Anka Milkovićeva? 

Anka. 

Ona glavom. 

Ivan. 


Ta crvena suknja, ti opanci? 


Anka. 

I u njima ta dražestna ženska. (Sebi.) Na ti slike 
prilici. 

Ivan stao pa se uhvatio za glavu; na jedan put prasne u silan 

smieh. 

Anka uzpreze se, ali za malo i ona se nasmije. 

Ivan prestao; u čudu. 

A što se vi smijete? 

Anka. 

E znate, smieh vam je kao i zieh. 

Ivan sebi. 

Što sam tražio, to sam dobio. Ali to pričanje o 
razčupanoj frajli u opancima smiešna je laž. Nije moguče, 
da je to Anka, ono milokrvno diete od njekada. A ja ne 
smijem dopustiti, da se na mene baci poruga, več moram 
po što po to istini đoči u trag — i to če biti odmah. 

Anka. 

A što ste se tako zamislili ? 

Ivan. 

Molim vas liepo, učinite, što ću vam kazati. 

Anka. 

A što bi to bilo ? 

Ivan. 

Metnite ruku na srce, molim vas. (Metne joj rulcu 
na srce.) I pogledajte me u oči! (Namješta joj glavicu.) 


Anka. 

Ali čovječe! 

Ivan. 


Kažite: Ivane! Ime mi je Ivan. 


Anka u čudu. 

Ivan ? 

Ivan sebi. 

Evo opet se zatepoh, baš kao da su mi pilići mozak 
izpili. (Anki.) Pa što se vi tomu čudite? Što se ne zovem 
Petar ili Pavao, već slučajno Ivan kao i moj gospodar ? 
Zovite me Janko ili Žan, ako vam je ono protivno ! 

Anka. 

Nemojte se samo žestiti! Šta bi vi dakle — Ivane? 

Ivan. 

Eto, kuda me zavadjaju te kojekakve primjetbe! 
Htjedoh vas zamoliti, da mi još jecUiom, ali po duši kažete, 
je li moguće, da je ona ženska u opancima i crvenoj suknji, 
što gnoj na lopati po kući n6s&, u istinu vaša gospodarica. 


?Ta što rekoh . . . 


Anka. 

Ivan. 

Što vi rekoste, ja ne vjerujem. Evo vam se i sad 
oči suzć od smieha. Vi ste se naprosto sa mnom našalili. 


Anka sebi. 

Oprosti mi Bože samo ovu laž! (Ivanu.) Ja pa se 
našalila! Kažite mi po duši: bi li se vi smjeli našaliti 
s takvim stvarma. 

Ivan sebi. 

Sad me je opet liepo zakvačila. (Anki.) Ja pa se 
našaliti s takvim čime? Što vi držite o meni? To bi bila 
očita sljeparija. 

Anka. 

Je li, da bi ? Pa tako vam i ja govorim pravu istinu. 
(Sebi.) Cisto mi jezik otječe od te laži. 

Ivan. 

Ako vi tako govorite istinu kao ja . . . 


Anka. 

Što je onda? 

Ivan. 


Onda — (Sebi.) Što ču sada, majko moja? (Glasno.) 
Onda? — e, onda mi je vrlo žao. 


Anka. 

A šta bi vam bilo žao? 


Ivan. 

Nješto, što mi nije lako izreči. 

Anka. 

Meni se sve čini, da vi u ludo tarete glavu nječim, 
što vas se najposlije i ne tiče. 

Ivan. 

Oho, varate se krupno. 

Anka. 

Pa kako, molim vas ! 

Ivan sebi. 

Prokleto ! Izdat ču se kao malo diete. (Anki.) Pravo 
kažete, ne tiče se mene. Ali se tiče moga dobroga gospo¬ 
dara, a ja mislim, da če mu ova neprilika poremetiti mir, 
ogorčiti dušu. 

Anka. 

No, pa če opet jedan put malko ludovati, a poslije 
če ga opet i proči. 

Ivan gorko. 

Oj vi dobra dušice! — A1 ja mislim i mislim — 
(sebi) kako ču izgubiti petdeset tisuča, (glasno) i ne mogu 
da smislim, — (sebi) da mi se ta guska barem ne smijč. 

Anka. 

Ta okanite se svakoga mišljenja! Zaboljet će vas 
samo glava. 

Ivan. 

Da je to samo tako! Ali valja da mislim za svojega 
gospodara, kao vi što čuvstvujete za svoju gospodaricu. 
Mužkarci misle, žene čuvstvuju, tako je rekao njeki mudrac 
Schopenhauer — (sebi) ako je istina. 

Anka. 

Gle gle, i Schopenhauera poznajete? 

Ivan. 

A to vam nije pravo, jer psuje na ženski spol — 
nije li? 

Anka. 

Nije, nego mi je čudo, da se bavite s njime. Gospodar 
je klasični, sluga moderni filozof. Divan par! (Smije se.) 

Ivan sebi. 

Ja se blamiram, kadgod zinem. (Anlci.) Kod vas je 
to dakako drugačije: tu se gospodarica bavi kravama, za 
to služinčad čita Schopenhauera. (Sebi.) Sad sam ti vratio. 

Anka. 

Služavka? Gospodine, vi me vriedjate! 

Ivan sebi. 

Eto vidiš! Kaži opanku, da nije papuča: uvreda 
gotova. (Anki.) Ako sam vas uvriedio, oprostite i budite 
mi opet dobri. Kad već sve ide naopako, nemojmo se bar 
nas dvoje svadjati. 

Anka. 

Ali nemojte onda vi tako . . . 

Ivan. 

Ne ću više, samo ako mi ostanemo prijatelji. Slutim, 
da drugi ne će. 


Slutite li? 


Anka nasmiesi se. 

Ivan. 

To je gotovo. Pa vidite, prije rekoh, da mi je 
nješto žao. 


Anka. 

A ne htjedoste odati, šta. 


Ivan. 

Sad ću. Žao mi je i mene i vas. 


Anka. 

Za što, molim vas? 

Ivan. 

Evo za to: sastasmo se, upoznasmo se; za malo 
ćemo se opet razstati, i, Bog zna, hoćemo li se ikad više 
vidjeti. A vi u duši mojoj budite njeku uspomenu. 

Anka. 

A 

Uspomenu ? 

Ivan. 

Da, ugodnu uspomenu. Poznavao sam njekad dje¬ 
vojčicu; sad će biti vaših godina. Ima tomu već deset 
godina, odkako je više ne vidjeh. Ali kad sam danas 
ugledao vas, kao da mi nješto u srcu zašaptnu: vi ste ta 
djevojka. Vi to niste — znam, da niste. Ali tim šaptom 
srca moga osvojili ste moju simpatiju, a simpatije čestita 
momka valjda ne ćete zavrći u ništa, ma da vam se taj 
momak ukazao u ruhu prostoga sluge. 


Anka sebi. 

Bože, kako taj Ivan iskreno, milodušno govori. Šteta, 
što je sluga. (Ivanu.) Ivane, pravo kažete. Za vašega kra- 

tkoga boravka ovdje — neka rade drugi, što ih volja; mi 
ćemo ostati prijatelji. (Pruzi mu ruku.) 


Ivan. 

Zlatna djevojčice! ( Hoće da je zagrli.) 


Anka oslobodi se. 

Ali u poštenju! (Utekne na desna vrata) 


Ivan sam. 

Boga mi, ovo je djevojče od oka. Šteta, što je slu¬ 
žavka. čisto sam uz nju postao sentimentalan. A ona Anča! 
Bože mi prosti, al me groza hyata, kada na nju i po¬ 
mislim. Da mi je samo znati, odkale toj seljakinji tako 
fina sobarica! Čudnovato ! 


Ivane! 

Što je, dušo ? 
Ide domaćica. 


Anka na vratima . 

Ivan živo. 

Anka. 

Dozovite svoga gospodara! (Nestane.) 


Ivan. 

Hoću. — Na zdravlje! I to će mi biti družtvo: 
Ana kravarica i filozof Sebastian Kiselica. 


PRIZOR PETI. 

IVAN i KISELICA. Poslije ANČA. 

Ivan dolazi s lieva. TJ jednoj ruci drži knjigu , u drugoj zemičku. 

Žvače. 


Kiselica. 

Jesi li me ti zvao, Ivane ? 

Ivan. 

Htio sam, ali me sam preteče. Čuješ, sada je kucnuo 
odlučni čas. 

Kiselica. 

Ručak je dakle gotov? 

Ivan. 

Gotov je, al ga ne ćeš jesti, dok ne obaviš svoje 
zadaće. 

Kiselica namrgodi se 7 onda odlučno. 

Dakle amo s tom frajlom, da se brže bolje oženimo, 
dok nije ohladnjela juha. 

Anča izidje na desna vrata . 

Ivan pogledav je prasne u silan smieh. 

Anca. 

Taj se valjda napio, dok se ceri kao lud. 

Kiselica. 

Ivane, tko je ovo čeljade? 

Ivan smijući se. 

Čeljade? Čuvaj jezik! Ovo je frajla domaćica. 

Kiselica vičuč. 

Šta? (Tise) Nemoj se ludo šaliti! 

Ivan. 

Govorim žalostnu istinu. 

Miler: Tri veselo igre. 


4 

Kiselica. 

Ta nemoj me zaludjivati! Toliko i ja znam o krasnom 
spolu, da ovo nije frajla. 

Ivan. 

Ako ne vjeruješ, ti je pitaj sam! 

Kiselica. 

E pa dobro. (Anči.) Tko ste vi? 

Anča sebi. 

To mi ti je ni dobar dan ni pomoz’ Bog. 

Kiselica. 

Pitam vas još jedan put . . . 

Anča. 

Nisam gluba, a u mlinu se dva puta govori. Ja 
sam Ana. 

Kiselica. 

Vi ste — Ana?! Tim još niste dokazali ništa: An& 
ima svakojakih. Recite dakle: Koja ste vi Ana? 

Anča. 

Ona, kojom vi hoćete da se oženite. 

Kiselica uzmakne i odvrne se od nje. 

Trista mu jada! (Udari u smieln i prekrsti ruke na 
prsima) Ivane, ja ti čestitam. Par nobile fratrum. 

Ivan tiho. 

Ti zaboravljaš svoju ulogu. Drži se dobro. 

Kiselica tiho. 

Bojim se, ova će me fortissima Tyndaridarum užasno 
pobiti. 

Ivan. 

Samo ti budi ljubezan, pa se onda ne boj j Ali ne 
smijem dulje da vam smetam. Dobra vam zabava! (Ode na 
lieva vrata.) 

Kiselica. 

Hvala, na isti način. — (Uzdahne.) Ode. Sad više 
ništa ne smeta našoj sreći. A ne smijem okolišiti, jer će me 
proći apetit. Dakle napried! 

Anča. 

A da kamo ću napried ? 

Kiselica. 

Nikamo. To sam ja sebi govorio. 

Anča. 

Vidim ja, da jednako sebi govorite. 

Kiselica oštro. 

Što to vas briga ? (Sebi.) A da, treba da budem lju¬ 
bezan. (Ančij E pa ljubim ruku. (Uzme ju za ruhu.) 

Anča otme se. 

Hvala, nije oprana. 

Kiselica ogleda svoje prste . 

Alaj ima nježnu ručicu! (Ovonja pa se sgrusti.) Pa 
taj miris . . . 

Anča. 

To je vonj od staje. 

* 

Kiselica sebi. 

Na zdravlje! (Tare si prste u kaput; glasnije.) I to hode 
da mene uzme! 

Anča. 

Za što ne bih? 

Kiselica. 

„Za što ne bih?“ Dakle veselo, kume! Evo svatova. 
(Nasmije se, prekrstivši ruke na prsima.) 

Anča. 

Da vas ne boli trbuh? 

Kiselica od smieha ne čuje , nego smijući se podje sobom i otipa 

prste . 

Anča sebi. 

Ne boli ga, nego je valjda i ovaj pripit. (Kiselici.) 
Čujete: ne vrti V vam se u glavi? 

Kiselica. 

Kad vas pogledam, bogme mi ee vrti. 

Anča. 

A vi sjednite! Bit de vam laglje. 

Kiselica. 

S vašim dopuštenjem. (Sjedne se i odmah opet ustane.) 
Ali ne mogu prije, dok vi i meni ne izkažete čast. 


Anča. 

Zar vam jedna stolica nije dosta? (Hoće da mu pri- 
makne drugu.) 

Kiselica sebi. 

Hode da me sjeti, kako demo propasti s našom pro- 
sitbom. (And.) Sjednite i vi — vi frajla Anka. 

Anča. 

Kako* zapoviedate. (Uvali se u stolac, a i Kiselica sjedne.) 
Ali da sam frajla, to mi još nije nitko rekao. 

Kiselica. 

A kako vam kažu? 

Anča. 

Ana, Anča, Anuša, i što ja znam, kako. 

Kiselica sebi. 

I tu Anču, Anušu moj Ivan da uzme? Na zdravlje! 
I to mi je partija. (Nasmije se.) 

Anca ustane. 

E, ako se hodete sve jednako smijati, vi to možete 
i bez mene. Idem ja da napojim krave. 


Kiselica. 

Ostajte, molim vas ! A je 1* te, vaše su krave od- 
ručale ? 

Anča. 

Jesu, hvala Bogu. Samo . . . 


Kiselica. 

A1 ja nisam. Njima se dakle ne žuri kao meni. 
Anča. 

Pa šta onda petljate? 

Kiselica sebi. 

A1 je ova frajla od komada. (Anči.) Sad ćemo i mi 
biti gotovi. Samo se strpite jedan čas! I da mi niste otišli I 
Bit će i vama. (Ode brzo u svoju sobu.) 

Anča. 

Ako taj nije lud, onda nisam ni ja nikada bila 
pametna. 

Kiselica donese zemičku , razpolovi je, polovicu da Anči. 
Uzmite i jedite baš kao i ja. (Odgrize.) 


Anča. 

E, volim ja kruba nego batina, a kako ne bih ko¬ 
lača? (Odgrize.) 

Kiselica. 

E pa dobro. Znate, ne valja ništa prenagliti, a naš 
ručak Bog zna gdje je. 

Anča. 

Moj je gotov. A nemate vi na ovaj kolač malo rakije ? 


Kiselica. 

Žao mi je, al nemam. A što ste ručali, ako je slo¬ 
bodno pitati? 

Anča. 

Malo kiselice, malo graha. 


Kiselica. 

Ta frugalnost meni imponira. 


Šta rekoste ? 


Anča. 

Kiselica. 

Da li ste i meni što ostavili? 

Anča. 

Za vas se u kuhinji i prase na ražnju peče i pilići 
prže, i što ja znam. 

Kiselica ustane. 

Šta ? prase, pilići ? Ančo, sad bih vas mogao zagrliti. 
Anča. 

Ne marim. I onako hoćete da mi budete mužem. 


Kiselica sjedne se; sebi. 

Ta se ne šali, već gazi in medias res. 

Anča. 

Šta to govorite? Ne znam ja švabski. 


Kiselica. 

T& Bog s vama, nije to njemački. 


Anča. 

Pa da je turski ili madžarski, ja samo znam hr¬ 
vatski. 


Kiselica. 

Latinski je to, ženska glavo, latinski. 


Anča. 

A je li to šta osobito ? 


Kiselica. 

Šta osobito, velite? Ta to je onaj divni jezik, kojim 
je Cicero grmio svoj : Quousque tandem; kojim je Vergi- 

lije zapjevao: Arma virumque can6, a Horacije onu divnu: 
6 fons B&ndusi&e, splćndidior vitrć. Njim pop u crkvi 
Bogu govori . . . 

Anca. 

Dakle to je djački? Pa šta to niste odmah rekli? 

Kiselica. 

Ta da, djački. A ja sam to zaboravio. 

* 

Anca skoči. 

Ali ovako se nismo pogodili! Ne znam ja kuhati, 
ne ću da budem kuharica. 

Kiselica. 

Kakva vražja kuharica? 

Anca. 

Ni vražja ni vaša. Vi ste pop, pa ne tražite ženu 
nego kuharicu. 

Kiselica. 

O sancta simplicitas! Ja pop! (Nasmije se.) Po čemu 
da sam pop? 

Anca. 

Sve govorite djački, a i forma vam je takva. 

Kiselica. 

Ali djevojko, zar ne vidiš, da iz mog oka sieva zanos 
svećenika znanosti; na mom čelu da gori poljubac Muze? 

Anca. 

Nije vas ni stid! Svećenik ste, pa se još hvalite, da 
vas je njeka musa poljubila. 

Kiselica. 

Za pet rana božjih, al je ova djevojka glupa! Ma 
nisam ja svećenik, već naprosto kandidat filozofije. 

Anca. 

Hvala Bogu, kad niste pop. Ali ovo drugo mora da 
je čudan zanat. 

Kiselica. 

S vama je težko izići na kraj. Sveto zvanje budu¬ 
ćega prbfesora vi zovete zanatom. 

Anca. 

Provizora? Gle, a meni rekoše, da ste čizmar. 


Kiselica.- 

Ja čizmar ? O ti sveti Sokrate, Platone, Aristotele, i 
tako dalje: oprostite joj! 

Anca. 

Kakav ste vi, takvi su vam i svetci. U mom kole¬ 
daru ih nema. Nije to čist posao s vama! 

Kiselica. 

Vidim ja, da nije čist posao. Vi se rugate menom. 


Anca. 

Ne ludujte! Ja vam samo ono govorim, što su meni 
govorili drugi. 


Kiselica. 

A što su vam govorili ti drugi? 


Anca. 

Ništa, već da ste čizmar, pa da ste došli, da mene 
uzmete, pa da i ja vas uzmem po što po to. 

Kiselica skoči , pa se uzlioda sobom. 

Šta sam ja opet uradio? Sjedim tu po dana u vele 
važnoj misiji, koju mi je prijatelj samo za to povjerio, što 
se pouzdao u moju osobitu diplomatsku previjanost. A ja 
tu buncam o klasičnoj starini, o filozofima. Uh, tako lud 
može samo filožof da bude. 

Anča. 

Ta šta ste se opet uztrkali kao lisica u gajbi ? 

Kiselica. 

Kao lisica ? Da si spomenula drugu njeku životinju, 
bliže bi se primakla istini. Ali šalu na stranu: Ano, ti u 
koječem imaš pravo. Zoveš me čizmarom, a ja u istinu 
po koji put silne čizme pravim. 

Anča. 

To mi je milo. Kad ste moj muž, pravit čete i 
meni čizme; jer su mi ovi opanci (pokaže jednu nogu) u 
istinu dogrdili. 

Kiselica sebi. 

Divne li budućnosti! Ja da joj pravim čizme! (Anči.) 
Ano, pa zar bi ti mene sbilja uzela ? 

Anča. 

Bih i crnog ciganina, samo kad bi došao po mene. 

Kiselica. 

Izbiračica baš nije. 

Anča. 

A vi ste pristao čovjek, pa mi se svidjate. 

Kiselica. 

A1 ti se meni ne svidjaš! 

Anča. 

A1 vi mene morate uzeti. 

Kiselica. 

Oho, to je ipak suviše! Tko smije reći, da ja moram, 
kad ne ću ? 

Anča. 

Ne znam, smiju li ne smiju li. A1 su mi tako rekli. 
Kiselica. 

Je li, opet oni drugi? Ali marim ja za njih kao i 
za onu ludu oporuku. 

Anča. 

Za kakvu oporuku ? 

Kiselica. 

Zar je niste čitali ? 

Anča. 

Odkale da znam čitati ? 


Kiselica sebi. 

Ne zna čitati! Buduća supruga filozofa Sebastiana 
Kiselice al što buncam: Ivana Milkovića, tvorničara u 
Beču supruga ne zna čitati. (Anči.) Pa odkle znate tu 
spletku ? 

Anča. 

Ja znam, što su mi rekli drugi. 

Kiselica. 

I opet oni drugi! (Uzšeće se.) Ali kad ne zna čitati, 
morali su joj reći drugi. A premda joj ni majka rodjena 

ne može kazati, da se mudrosti žlicom najela, opet se ona 
drži novaca kao pijan plota. Samo da znam, što ću sada. . 

Anca sebi . 

Meni se ipak čini, da mu se mieša. 


Kiselica sebi. 

Moram promieniti taktiku, i baš ljudski. Sad ćeš ti 
vidjeti. (Stane pred Anču.) Ano, nesretna djevojko, kako bi 
vi uzeli luda čovjeka P 


Anca ravnodušno. 

Dakle ste sbilja luckasti ? Vidite, to sam več i ja 
pomislila. 

Kiselica. 

Pa ipak hoćete, da podjete za mene? 

Anca. 

Što je za to p Ako ste vi ludi, ja se tješim, jer nisam 
ni ja Bog zna kako pametna. 


Kiselica sebi. 

Prije sam uztvrdio, da je filozof kadšto lud; sad 
uvidjam, da je llida kadšto filozof. (Anči.) Ali zar vi mi¬ 
slite, da čete dobiti čizama, kad se udate? Nikad! Ja vam 
se u ovom svetčanom momentu zaklinjem spasom duše 
svoje, nikad! 

Anca. 

Šteta. A1 se dikla navikla na opanke, pa neka čizama. 

Kiselica sebi. 

Dočekuje me kao Kraljević Marko Musu Kesedžiju. 
Treba jače navaliti. (Anči.) Pa šta ja govorim o čizmama? 

Ništa ne ćete dobiti! Vi bi žemičaka i rakije? Vi bi 
udrobljeno kao ciganin u pripoviedci ? Ali nema ništa od 
svega toga. Suha kruha, sinoćnje vode — pa kraj. (Sebi.) 
Koji put nemam ni ja više. (Anči.) A hoće li vam to 
biti pravo? 

Anca. 

Gdje je kruha, nije gladi. A bunar mi je od uviek 
birtija. 

Kiselica taruči si znoj sa čela; sebi. 

Polažem oružje to jest, ako ju ne ubije posljednji 
naboj, što ga još imam. (Anči.) Ano, pazite, što ću vam 
reći, pa onda kažite sami, možete li me uzeti. 

Anca. 

Samo vi govčrite! Vama se miče jezik kao mlinsko 
čekalo, a ja vas rado slušam. 


Kiselica. 

Čujete, Ano, ne znate vi, kakav sam 
sam goropadan . . . ! ! 


Anca. 

To vam se baš ne vidi. 


ja čovjek. Ja 


Kiselica, 

Je li, da ne? Pa ipak sam strašan, užasan. Znate, 
da sam lud. A kad me moja ludost spopane, onda sam 
biesan; sve bih razderao; dohvatim šta god i lemam, koga 
ln, >gu i ne mogu. Pa ćete se i vi sirotica dobaviti batina, 
kažem vam: silnih batina, da će vam se zažariti ledja kao 
šijačka pregača. Ja vas bratski opominjem, okanite se zla, 
i kažite, da me ne ćete! 


Anca oborivši oci kao zamišljena nasmije se potiho. 

Kiselica. 

Tomu se vi smijete? Nesretna djevojko, kakove vas 
misli spopadaju, da se tomu još smijete smijati. 

Anca. 

Hi hi, ja mislim, da svaka batina ima dva kraja. 
Pa kad ovima dvjema rukama mogu svladati kravu, koja 
se odtrgla od štranjge, mislim, da bih i vas. Samo vi mene 
uzmite, pa ćemo već vidjeti, tko će izvući batine: ja ili vi. 

Kiselica klonuvši sebi. 

Na zdravlje! Ja sam gotov. Moj je arsenal prazan, 
moja ultima ratio mogla bi mi još navući batina. (Anči 
pregorljivo.) Znate šta, Ano: nastavimo mi svoj razgovor 
drugi put. Konverzacija s vama nješto me umara; moram 
da se razaberem. 

Anca. 

A valjda ste i gladni. 

Kiselica. 

Prošla mi glad. Ali prase moglo bi već bit izpečeno. 

Anca. 

Kad ga ugledate, povratit će vam se volja jelu. A ja 
sve jedno moram sada ići, da napojim krave. Ali u veće, 
kad sam namirila i njih i krinke, a Tonća je otišao u 
šumu za prascima, onda dodjite k meni u štalu! (Ode.) 

Kiselica sam. 

Krave, krmci, prasci — ta to je čitava galerija 
živih slika. Pa da u veće dodjem u štalu: rendez-vous in 
optima forma, Teokritska idila. Ali neka toj Circi u štalu 
podje sam Ivan! Neka se on pogodi s Ančom i TonČom, 

s krmcima i prascima. (Nasmije se.) Gdje ga je samo ? 
Ivane! Ivane! (Polazeći.) Povratila mi se dobra volja i 
s njom apetit: baš sam užasno gladan. (Tzadje srednjim 
ulazom . Još vani viče.) Ivane! Ivane! 

PRIZOR ŠESTI. 

Kx4TICA, ANKA (iz desne sobe) i IVAN (na vratima lieve sobe). 
Katica još u smielnu. 

Ja sam se čuda naslušala, i rekla sam ti, što o svemu 
držim. A sad moram kući, jer mi majka nije najboljega 
zdravlja. 

Anka. 

Baš mi je žao, što ne ćeš ostati na ručku, pa da 
vidiš, kako naš snubok umije jesti. (Nasmije se.) Ti dakle 
ostaješ na tom, da je moj rodjak poslao zamjenika, kao 
što smo evo i mi našu Anču. 

Katica. 

To se zna. Tvoj rodjak ne može ni vanjštinom ni 
govorom sličan biti tomu čovjeku, što brije brkove i bradu 
i pušta kosu; što veli, da je Čizmar, a onamo sve sanja 
o starim klasicima. 

Ivan kod ovih se rieči pokazao na vratima lieve sobe, al je pošao 
natrag i prisluškuje. 

Anka. 

Sad i ja mislim kao ti. Samo da nam je znati, gdje 
je onaj pravi. 

Katica. 

Ne će ni on biti daleko. Samo budi na oprezu, da 
te dušmanin ne zatekne. 

Anka. 

Ne bojim se ja. Moja Anča 
junački suzbiti. 


Katica. 

Tomu se i ja nadam. A sad 


svakoga če dušmanina 


s Bogom, Ančice! 


Anka. 

Dopusti, da te izpratim. (Odoše na izlaz.) 


Ivan otvorivši vrata pogleda za njima , pa izidje. 

„S Bogom, Ančice ! w Dakle ovo je Ančica, moja 
rođjaka, i ako Bog da, naskoro i moja zlatna ženica! Alaj 
je mudra, ta moja Ančica! Ja mislio, da sam Bog zna 
što smuđrovao, dok sam mjesto sebe poslao siromaka Kise¬ 
licu, a ona me dočekala s tom kravaricom. A kako je 
nisam odmah prepoznao? Istina bilo mi je sve to njekako 
čudnovato i snašla me slutnja, da je ipak ta sobarica ona 
prava Anka. Ali nisam slutnji povjerovao, pa sam se lud 
sam s rukama i nogama otimao sreči svojoj. Nego to se 
hvala Bogu može i mora popraviti. Sad s Bogom, služinska 
livreja! (Svlači kaput.) Ah, evo je! (Ode brzo u lievu sobu.) 


PRIZOR SEDMI. 

ANKA. Poslije IVAN (u elegantnom kaputu). 

Anka unidje na ulaz ; ogleda se. 

Nema nikoga, dakle ni onoga pravoga. A i odkale 
če, da ga ne vidim? Morao bi na dimnjak u kuću. Ali 
ja ču poslušati Katicu: bit ču na oprezu, da mi ne može 
blizu. (Stane zamišljena.) Samo da mi je znati, koji je onaj 
pravi? 

Ivan udje naglo, 

Ančice, dušice, evo ga u vašoj neposrednoj blizini ! 


Anka preneražena. 

Dakle vi ste ... ? 

Ivan. 

Pravi onaj Ivan Milkovič, vaš rodjak, vaš po Bogu 
i stričevoj volji zaručnik, koji vas klečeći moli, da mu 
oprostite sve griehe. 

Anka razbira se. 

Prije svega ustanite! Pred Bogom se kleči. 


I pred božicama. 
Ustanite! 

Slušam. [Ustane.) 


Ivan. 

Anka. 

Ivan. 


Anka ozbiljno. 
Dakle vi ste onaj pravi? 


Ivan radostno. 

Jesam li sbilja? 


Anka uzbudjena, vise sebi. 

Jest, jest. Srce mi kaže i izbliedjela uspomena, 
da jeste. 


Ivan. 

I srce vam kaže! Tko je sretniji od mene ? 


Anka. 

Tri koraka od mene! Deset godina ne dati glasa od 
sebe; ušuljati se u kuću kao sluga; udvarati sobaricama; 

Miler: Tri vesele igre. ' 5 

mjesto sebe poslati obrijana kuštravca, da me snubi — mene, 
djevojku dobra roda, bogatu, koja mu je namienjena po 
mudroj volji ljubezna pokojnika, pa onda pokleknuti i onako 
glumački zaviknuti: Oprostite! — pa da je već sve dobro! 

Ivan. 

A vi mi nametnite pokoru, pa da je velika od neba 
do zemlje, ja ću joj se podvrći, ako njome mogu izgladiti 
ovo divno čelo i povratiti milost u vaše srce. 

Anka. 

Da da, obricat čete vi od neba do zemlje, samo da 
se izvučete iz stupice, u kojoj se lija uhvatila. Ali ne da 
se to na prečac — (sebi) moram prvo zapitati Katicu 
(Ivanu) preveliki ste grešnik. Ta recite mi, Ivane, kako 
ste samo mogli splesti tako gadnu spletku, da me na naj¬ 
ružniji način prevarite? 

Ivan. 

Znam, da sam veliki grešnik. Ali recite mi, mila 
Ančice, niste li mi vračali Šilo za ognjilo, kravaricu za 
moga filozofa. 

Anka. 

To je bila obrana. A kako ste smjeli udvarati 
sobarici ? 

Ivan vragoljasto. 

Nisam sobaricama, več jednoj sobarici. A što sam 
dvorio njoj, to če mi oprostiti Bog a možda i ona sama. 
Bar se ne opominjem, da mi je začepila usta. 

Anka malko smetena. 

Molim, to je bilo samo za to, da se ne odam 

Ivan. 

Baš je isti slučaj bio kod mene. Dakle se opet jedan 
grieh briše. 

Anka. 

Još malo pa ćete biti čist kao angjeo. I to samo 
s toga, što nisam dorasla vašoj dosjetljivosti. Ali se operite 
od juhta i smole, ako možete! 

Ivan smiešeći se. 

Zar ja njima toliko zaudaram. 

Anka. 

Badava moj priekor izvraćate u šalu. Kako ste samo 
mogli vi, tako naobražen čovjek, smisliti, da budete po- 
stolar? F 

Ivan. 

I to ću baciti, ako vam se duša drugčije ne može 
umiriti, premda mi je priznati, da bi to bila veoma težka 
žrtva moja. 

Anka. 

Gledaj ti njega! Još se grešnik nije pokajao, a već 
se za pokoru cjenjka. 

Ivan. 

Poslušajte me! Izučio sam tehniku, od nje poglavito 
mehaniku, te sam pošao svietom, da praksom nadopunim 
eoriju. Bilo je u Americi, u Bostonu, gdje sam dulje 
vremena služio u velikoj tvornici obuće. Ondje sam se 
uvježbao, a povrativši se u našu državu, smislih, da bih 
u eču, koji mi je bio mio od djačkib godina, i gdje je 
omu mjesta, svojim izkustvom otvorio takvu radnju I 
popratda me sreća: danas kod mene radi kakvih osam- 

radmka, svi zadovoljni sa svojom sudbinom, svi 

* 

meni privrženi kao otcu svomu, a ja sretan što moje na¬ 
stojanje nije bez blagoslova po njih. Om rade i služe liep 

Li« sebi „ ».»i još ljepši, a j. mfcta. <>* “»» »"» 
.ha, čovjeku požl.čuj. život, što je .tečeno P» 4tc “' 
„dom. Jedan neka gradi palače, ja evo grad.« erpele. 

pošten rad nije sramota. 

Anfca osbiljno sebi. 

Da da. Tako je nješto kazivala i Katica. 

Ivan. 

Ali ako je vaša volja . . * 

Anka. 

Ne daj Bože! Bila bi zaista grehota unesrećiti vas i 
toliko drugih ljudi. 

Ivan. 

Nego ćete usrećiti mene i toliko njih, jel’te, sladka 
Ančice? 

Anka. 

Polako, gospodine! Način, kojim ste mi se približili, 
ne stječe vam ni najmanjega prava nadi, da će vam se 
na prečac oprostiti. A medjutim dopustite samo jed . 
(Uhvati s dva prsta njegov rukav, primakne nos ^ obonp* ga po¬ 
zorno. Opustivši rukav govori više sebi.) Hvala B g , J 

manje ne zaudara smolom! 


Ivan. 

A šta je to? 

Anka. 


Malo iztraživanje i ništa drugo. 

Ivan. 

Ja vas ne razumijem. 

Anka. 

Razjašnjenje će doći poslije. A1 još jedno treba da 
mi protumačite: kako ste mogli deset godina biti po svietu, 
a da se niste nikada navrnuli kući? Jeli to zaslužio po¬ 
kojni stric, koji se za vas tako otčinski brinuo. 

Ivan. 

I to vam mogu protumačiti. Ja sam pokojnoga strica 
ljubio poštenom ljubavlju i zahvalnošću rodjačkom, a bio 
mi je i on dobar i od srca sklon. Ali se pored svega toga 
nismo Bog zna kako pazili. On je bio stari latinac, ja 
sam volio realnim znanostima: on mojih težnja nije pravo 
htio da razumije. Za to nisam dolazio kući iz Beča, a 
kad sam jednom bio preko mora, onda nije bilo više pri¬ 
like takvu posjetu. Pa ako se pravo sjećam, stričeva divna 
oporuka nije starija od tri godine dana. 

Anka. 

Tri godine! Da ste što marili za me, vi bi u tri 
godine tri sta puta doletjeli amo — jeste li me razumjeli? 
Ali dakako, marili ste vi u Beču za seosku guščicu! A 
sada mi smijete govoriti o ljubavi! 

Ivan. 

Da sam mario za vas! Anko, kazat ću vam jednu: 
nije nesreća po djevojku, kad pred nju stupi momak 
s osbiljnim namjerama, koji prije nije imao kada mariti i 
misliti, kako će se ovoj onoj svidjeti. A da ljubav ne 
treba godina, to je i mene evo naučio današnji dan. 

Anka radostna. 

Niste dakle marili, da se svidite ni kojoj drugoj? 
— Ali sbilja! A što ste onda govorili još kao sluga za 
vašega tobožnjega gospodara, da mari za sve ženske? 

Ivan smiešeći se. 

To se govorilo za onoga drugoga, koji je preuzeo 
moju ulogu. Na sebe nisam u istinu pomislio, jer ne bih 
imao rad šta. 

Anka radostno. 

Sbilja niste? Pa vi me dakle u istinu ljubite? 


Ivan. 

Tko ovako pita, i u njegovo je srce pala božanska 
iskra! Da vas zagrlim, sladka Ančice! 

Anka tjeskobno. 

Ne ne, to se ne smije. 

Ivan. 

Za što ne smije? Valjda rodjak smije rodjaku srdačno 
da pozdravi? 

Anka veselo. 

Eodjak? Ta da, to nitko ne može braniti. 

Ivan. 

Dakle ? (Razkrili ruke, zagrli Anku i poljubi je.) 

Anka u zagrljaju sladkom tjeskobom, 

Ivane! 

Ivan. 

Moja jedina Ančice! 

Anka oslobodi se , jednom si rukom pokrije oci, drugu je pritisla 
na grudi; smetena. 

A1 mi je na jedan put vrućina! 


Ivan. 

Pa da mi je znati, što si samo uviek govorimo „vi“? 
Nismo njekađa, ne bi smjeli ni sada. Što bi pokojni stric 
tomu rekao, da nas tako čuje? 

Anka. 

Ta da, to sam već i ja pomislila. 


Dakle 
niče moja! 

Ivane, 


Ivan. 

(zagrli je opet) ti, mila seko, sladka zaruč- 

Anka u zagrljaju. 
ti — ti si nevaljalac. 


PRIZOR OSMI. 

PRIJAŠNJI. KATICA. Poslije KISELICA i ANČA. 

Katica ud je na srednja vrata. 

Strašan se oblak navukao; bit će kiše, pa ne mogu 
ovakva kući. — Ali što vidim? 

Anka oslobodila se iz zagrljaja. 

Katice, vidiš, ovo ti je onaj pravi. 


Ivan nakloni se 

Ivan Milković. 


Rodjak moj . . . 


Anka. 


I zaručnik. 


Ivan. 

Katica radostno. 

Je li moguće? 

Kiselica još iz vana. 

Ivane! (Udje na srednja vrata.) Ivane! Evo ga, hvala 
Bogu. Čuješ, Ivane, ja se još nisam oženio, pa i ne ću. 
Već ako ćeš ti, samo podji u štalu . . . 

Ivan. 

Znam ja sve, dragi prijatelju. Umiri se! Ne treba 
više da se potrudiš: već smo na čistu. 

Kiselica. 

E pa dobro. A ja bih po tom bio najsretniji čovjek, 
samo da nisam . . . (tare si želudac). 

Anća unišla na srednja vrata. 

Poslala me kuharica, da vam kažem, da je ručak gotov. 

Kiselica kako je ugledao Ancu, sakrio se za Ivana ; na posljednje 
rieči stupi pred nju. 

Ančo! ako je to istina, i ako vas ne moram uzeti 
za ženu, onda ću se s vama opet pomiriti. 

Anča. 

Pa nismo se ni posvadili. 

Ivan. 

Dakle napried! Za ručkom upoznat će gospodjice 
moga prijatelja pobliže. 

Kiselica. 

I ja mislim! (Gesta, kako se jede ; podju svi.) 

(Spusti se zastor.) 

M / 


PRVA KIŠA. 


VESELA IGRA U JEDNOM ČINU. 









OSOBE: 

Artur. 

Amelija, žena mu. 
Barunica Rubinska. 
Sobarica. 

Sluga. 




PRVA KIŠA. 


Elegantna predsoba s ulaznim vratima u zadku. Do vrata vješa¬ 
lica za haljine sa stalkom za kišobrane. S desna prozor , sobna 
vrata , stolčić i stolica. S lieva naslonjač i vrata u jeonicu. 


PRIZOR PRVI. 

ARTUR. AMELIJA. SOBARICA. (Sobarica izvana otvori ulazna 
vrata. Artur i Amelija unidju, odjeveni kao za šetnju. Artur spremi 
kišobran pod vješalicu i objesi šešir na nju. Amelija skine šešir 
s glave, preda ga sobarici i mahne joj rukom, neka ga odnese u 
drugu sobu. Sobarica se nakloni, odnese šešir, i nema je više 
natrag. Artur odmah priskoči, da Ameliji oduzme kišni ogrtač, 
i objesi ga na vješalicu.) 

Amelija odmah , kako su unisli. 

Hvala Bogu, evo nas. 

Artur. 

Pa da je svagdje dobro, kod kuće je ipak najbolje. 
Ne znam, koji je mudrac smislio ovu rečenicu . . . 

Amelija. 

Tko je, da je, dobro ju je smislio. A naličje joj ? Da 
je vani u svietu sve hladno, neprijazno, bez ljubavi. — 
Molim te, Arture, koliko je vremena, što nismo jedno 
drugomu smjeli glasno izreči, da se ljubimo ? 

Artur gledajući uru. 

U deset sati otišli smo od kuče, sada je dvanaest i 
po, dakle ravno . . . 

Amelija. 

Cieli viek! Ali šta ćemo? Odkad sam udata . . . 


Artur. 

A tomu je ravno dvadeset dana . . . 

Amelija. 

Ne pamtim take kiše. 

Artur. 

Hahaha! Jer je ovo dvadeset dana jednako sijalo 
sunce — svim gospodarima na užas. 

Amelija čuvstveno . 

Da da. Našemu je bračnomu životu dosad uviek 
sijalo sunce. 

Artur. 

A danas mu eto zapala prva kiša. 

Amelija veselo. 

Dakle prva kiša! Prekrasno! A1 mi smo joj i izašli 
na sriedu junački s ogrtačima, kišobranima . . . 

Artur. 

Pa nas je ipak zaustavljala po dućanima, kod kitni- 
čarke, čak u crkvi. 

Amelija. 

Hahaha! Gospodine bezbožniče, sad ste se uhvatili 
u laži! 

Artur. 

Ja sam dakle laža i bezbožnik, što mi je godio od 
kiše svježi zrak, te sam — s tvojim dopuštenjem — volio 
čekati pred crkvom. 

Amelija šaljivo. 

® njetko se boji tamjana. 

Artur. 

I opet treba da prosvjedujem: vrag se boji tamjana. 
A jesam li ga se onda bojao, kad sam ono do tebe klekao 
pred žrtvenik Božji i zavjerio ti se vječnom vjerom? 

Amelija vragoljasto. 

E onda je vani bila sparina, a u crkvi hlad. 

Artur. 

Ja samo jedno pamtim — da sam tamo klečao — 
(sebi) i zaboljela me koljena — (glasno) a do mene bio je 
amgjelak, koji mi je zaplienio i dušu i srce . . 

Amelija. 

Hahaha! A ti jadnik bez duše i srca 

Artur. 

Primio sam zavjeru, da si ti doviek moja 

Amelija zanosno. 
A ti moj! (Zagrle se.) 


Artur grleći je. 

Pa onda se iskupili svatovi, jeli, pili . . . 

Amelija prostoclušno. 

A ja nisam baš nimalo bila gladna . . . 

Artur. 

Ja pače ni žldan! 

Amelija. 

Pa su nam dosadjivali zdravicama . . . 

Artur. 

I te kako! No najposlije se razišli — a mi sretnici 
doprhnuli amo u ovo toplo gnjezdašce. 

Amelija izvine mu se iz zagrljaja. 

A1 ti znaš, da to meni nije bilo posve pravo. 

Artur. 

Znam, dušo. Ti si po primjeru njekih tetaka htjela, 
da odemo na put u Italiju, bar do Mletaka . . . 

Amelija. 

I sviet nam je u velike zamjerio, što nismo otišli. 
Artur. 

Tko zamjeri, neka najprije odmjeri! A molim te, tko 
je nama sviet? Zar ono stotinu rođjaka i znanaca? Sviet 
smo ja i moja ženica, pa čemu u Mletcima golubove hra- 

niti, kad ja imam ovdje svoje jedno golubče, koje mi je 
hranit i od& zla branit, koje mi je snubit i do vieka ljubit! 


Amelija razkrili ruke. 

Sladki moj Arture, ja se pokoravam, jer si ti dobar 
kao dobar dan! (Opet ga zagrli.) 

Artur. 

Je li da sam dobar ? Pa ipak (oslobodi se zagrljaja - 
č prijaznim priekorom) ipak mi kao zaručniku svomu nisi 
uviek htjela vjerovati . . . 


Amelija prenerazena t 

Da nisi dobar ? — Varaš se, Arture! 

Artur šaljivo. 

Ako se varam, bolje da mi je sad odpao jezik, no 
što koješta naklapam. Ali — 

Amelija. 

Tebi kao da je nješto na srcu, Arture ! 

Artur. 

A ti hočeš, da ti to izreknem ? 

Amelija živo. 

Ne dao Bog, da izmedju nas dvoje ostane koja ne- 
izrečena ! 

Artur. 

Ovo ti je rieč od srca ! A ja ti je vračam iskrenoŠču, 
pa za to moram da ti kažem, Što sam onda opazio. (Lju- 
beznim prielcorom.) Ti si bila — ljubomorna 

Amelija. 

Hahaha! ja ljubomorna!? (Priguši smieh.) Čuješ, 
Arture, ova tvoja izjava vidi se vrlo tragična, ali meni ni 
malo ne imponira! 

Artur s podmiehom. 

Dobro, dobro ! Tko je strastan, ne žaca se uvrede ... 

Amelija živo . 

A ti dokaži, što tvrdiš, pa ću ja za svoj grieh i za 
tu uvredu pred tebe kleknuti . . . 

Artur. 

Ako sam pošten čovjek, nisam svetac, da preda mnom 
klečiš. Ali kad sama zatražiš dokaz istine, ja ču početi, 
zazivajući božicu Temidu . . . 

Amelija veselo. 

Ili boga Merkurija, ako ne bi pomogla ona. 

Artur prijazno . 

Tko se ruga, obično iz vraća istinu. 

Amelija. 

Slaba je duša u istine, koju je strah od poruge. 

Artur. 

Tko nema boljeg oružja, iz pucaljke gadja. 

Amelija. 

Kakav protivnik, takvo i oružje. 

Artur. 

Vidim ja, da te ne ću nadbiti riečima, i ako sam 
pravnik, al ne odustajem od svog nauma. 

Amelija tobož ozbiljno. 

Dakle čujmo ! (Sjedne.) 

Artur sjedne na drugoj strani pozornice 

Da, čujmo ! — Kad sam još bio tvoj zaručnik, slušao 
sam — posve nehotice — ali što ne bi izbrbljale tetke i 
kume bilo moje bilo tvoje? Slušao sam dakle, kako si ti 
onda htjela, da saznaš sav moj predjašnji život. — Bio mi 
je upravo dvadeset i sedmi rodjendan, kad sam se tobom 
sretno oženio. Do toga sam vremena proživio životom dosta 
nezanimljivim — moji su drugovi, obiestni djaci, kazivali: 
nepojmljivim, jer u istinu nisam bio ženar i ništarija. Ne 
dao Bog, da ja time hoću da se pohvalim — no za dokaz 
istine treba i to reći. I tko zna, koliko bih ja još pro- 
tavorio onako ni živ ni mrtav, da me nisu — bit će baš 
godina dana — žacnule dvie žive oči: tvoje oči! Da me 
nije probudio životu jedan dražestni stvor: ti, draga moja 
ženo! I hvala Bogu, po tebi evo me danas muža, (salom) 
istina tek od dvadeset dana, ali ja cielo ovo vrieme i ne 
radim drugo, nego ti svojim vladanjem dokazujem, da mi 
nema prigovora. 

Amelija. 

Hahaha! Zlo i naopako, Arture, da bude prigovora 
u prvih dvadeset dana. 

Artur. 

Jesam li ja kriv, što nisam oženjen već dvadeset 
godina. 

Amelija veselo. 

Bilo ti se prije roditi, Arture . . . 

Miler: Tri vesele igre. 


6 

Artur — i on veselo. 

I možda tvoju tetku uzeti? 

Amelija prepala se. 

U zao čas! Onda če ipak biti bolje, da ne prigo- 
voritno sudbini. 

Artur. 

Tvoje mi rieči kazuju, da sam ti prav, kakav jesam, 
i ja ih uzimam na znanje s najvećom blagodarnošću. Ali 
znam: dokle god su nam trajale zaruke, ti si sve jednako 
uhadjala i izpitivala, kakav sam bio njegda, nisam li već 
prije zaljubio koju djevojku, nisam li čak koju i zaručio. 

Amelija sklopljenih ruku. 

Zar ja tako, Arture ? 

Artur. 

U istinu — tako, Amelija. I ja to ne spominjem, da 
iznudim kakvu zadovoljštinu, nego samo za to, da u na¬ 
predak ne bi više bilo — tako. Dakle vjeruj ti meni — 
jer ja dobro znam, koliko može biti zla od takvog sumnji¬ 
čenja! — povjeruj i obreci mi, dušo — (ustane) gotovo 
bih sad ja klekao pred tebe — da ne ćeš gorčiti života 
svoga i moga! Obreci, da više ne ćeš biti ljubomorna, i 
na nebu našega života nikada ne će biti ni oblaka ni kiše ! 

Amelija ustane. 

Ti si mi, Arture, progovorio od srca, a ja ću ti po 
duši odvratiti. Danas si ti moj — to ja znam i ponosim 
se time, i da me tko na muke stavi, ja mu ne bih mogla 
reći, da sam ljubomorna, a znam za cielo, da ne ću nikad 
ni biti. Jer tvrdo vjerujem, da ćeš ostati, kakav jesi. 

No je li to uviek bilo tako ? Snubio si me, a jedva smo 
se bili upoznali. Samo sam znala, da si bio djak . . . 

Artur. 

Ha ha ha! A je li time već dokazano, da sam bio 
ženar ? 

Amelija. 

Oprosti, ja to ne velim za tebe. (Povjerljivo.) Ali 
znam dobro, da su izpod prozora moje sestrične Anke 
uviek prolazili djaci. 

Artur veselo. 

Čemu je ulica, no da njom sviet prolazi! 

Amelija. 

A1 oni su svaki čas pogledali gore . . . 

Artur. 

Ha ha ha! Idi s Bogom! Zar djaci ? 

Amelija. 

Kod sam ih ja vidjela svojim rodjenim očimaj 
• Artur. 

Gle gle ! Ti njih vidjela svojim rodjenim očima — 
pa s AniČinih prozora! (Amelija se malko smete.) E — onda 
mora da je istina, i ja se skrušen klanjam tvome iz- 
kustvu. — Samo ćeš dopustiti, da od tih djaka svečano 
izuzmem sebe. 

Amelija. 

Ti dakle prije "inene nisi ljubio baš ni jedne ? 

Artur. 

Ah, kakve jedne! Jesam li ja ikad prolazio izpod 
tvojih prozora? 

Amelija. 

A1 ti si škole učio vani u Njemačkoj. 

Artur. 

Da da. No vidiš . . . vani u stranom svietu — što 
sam tamo znao raditi nepoznat, samoživ ? — (Sebi.) Osobito 
kad nije bilo novaca (Glasno.) Tamo sam se bavio knjigom, 
pa ničim. (Zakašlje!) 

Amelija. 

A1 bio si i vojnik! 

Artur veselo. 

Pa što onda! Prvo si biedila djake, a sada kao da 
bi vojnike proglasila ženarima! — A kako živi vojnik? 
II se cieli dan muči muštrom, ili sjedi u školi, ili hoda 
po vježbama, ili se pripravlja za častnički izpit. Nema se 
tu kada misliti na ženske. — II su možda izpod prozora 
tvoje sestrične Anke prolazili i jednogodišnji dobrovoljci? 

Amelija s priekorom. 

Meni se čini, da se ti rugaš, Arture! 

Artur pomirljivo. 

Ako hočeš ovako nazvat kaplju šale u moru istine . . , 

Amelija. 

A1 ja se opravdavam, a to je osbiljna stvar. — 
Zato čuj dalje! Do pred godinu dana živjela sam kao 
sretno, bezazleno diete u otca i majke. Tada si pred mene 

izišao ti, a ja sam te zaljubila žarom prve ljubavi. No 
ako sam i bila bezazlena, luda, ipak sam i ja čula — 
sasvim nehotice — ali što ne bi izbrbljale tetke i kume ? — 
čula sam za puno slučajeva, gdje je bilo nesreče u braku, 
što bi se uzeli momak i djevojka, koji se nisu poznavali, 
a kad se upoznali, bilo je na žalost kasno po njih i po 
njihovu sreću. — Vidiš, Arture, to je mene bilo strah, pa 
da i ja ne prodjem tako, tražila sam po što po to doznati, 
kakav je onaj, s kojim je trebalo da se svežem do života. 

Artur. 

A posljedak te iztrage? 

Amelija. 

Po izpitanika sjajan, jer je on danas moj mili muž. 
(Pruzi mu obadvije ruke.) 


Artur prihvati ih. 

I blago meni, što je tako! — Pa ćemo prošlost 
smatrati kao knjigu, koju smo pročitali i vrgli na stranu, 
jer nije bila ni zanimljiva — a u napredak . . . 

Amelija. 

Ja ne ću biti ljubomorna. 

Artur. 

Amen, da Bog da ! 

Amelija malo poslije , s krupnim glasom. 

„Amen, da Bog da! tt Strašno osbiljan svršetak 
našemu razgovoru. 



86 


Artur, 

Kakav razgovor, takav mu je i svršetak. II si se 
ti samo našalila. 

Amelija. 

Bog sačuvaj! Samo se pitam, kako smo od pukoga 
čavrljanja svrnuli na takva „razjašnjenja^. 

Artur. 

Po ovoj kiši, draga Amelija. Ali dobro je tako. 
Njome se čisti zrak, u ovakim „razjašnjenjima u se bistre 
dusi. 

Amelija. 

Samo ne dao Bog preveč često kiše! 

Artur. 

Ovu ti je želju prišanuo angjeo s neba! (Pridje 
k prozoru.) Nego srečom i ta kiša popušta, vedri se, a i 
sunce već prosijava kome do dno srca kome do dno želudca. 
— Za mene vriedi oboje, jer sam ljudski ogladnio. 

Amelija. 

Strpi se, dragi! Za četvrt ćemo sata sjesti ručku. 
(Pridje ogrtaču.) Gle, i moj se ogrtač već osušio — i ovaj 
kišobran. A molim te, nismo li ono pošli u šetnju sa 
dva kišobrana? 

Artur malo smeten. 

Sa dva? Jesmo, dušo. 


Amelija. 

Ali drugoga nema ovdje. 

Artur sebi. 

Eto zla. (Glasno.) I zbilja ga nema. 

Amelija. 

A molim te, kamo si dio taj drugi kišobran ? 

Artur sebi. 

A1 nema zla bez dobra! Sad ću da je prokušam. 
(Glasno.) Ja sam ga njekome posudio, i čudo mi je, što 
ga već nije vratio. 

Amelija malo poslije. 

A molim te, tko je bio taj ,,njetko tf ? 

Artur. 

To je bila njeka gospodja. 

Amelija. 

Njeka gospodja? Tvoja znanica? 

Artur. 

Nisam je vidio, što me je majka rodila. 

Amelija*. 

Tako ? (Malo poslije.) A molim te, kakva je bila ta 
nepoznata gospodja? 

Artur sebi. 

Eto, već se btidi! Nastavimo kušnju! (Veselo.) Kakva 
je bila? Da ti sad reknem, da je bila mlada i tako dalje, 
bi V to tebi bilo pravo ? 

Amelijin govor odsad je sve više suhoparan, odmjeren. 
Poslije će izbiti strast. 

Amelija žacnula se. 

Nisi me pitao, kad si davao kišobran. Dakle ie su 
višno i sada pitati, bi 1’ mi bilo pravo. J 


Artur veselo. 

d ‘ ** me i >olmliti ' Sl » «*» 

Nema '„dgoTora° lkUJe Pml0i ” U ^ '** -«* «*> 

Amelija 0 pet malo poslije. 

A je li ta gospodja u istinu bila mlada i . . . 

Artur. 

_ , Ha ha haI 1 lie P a? No, ne boj se, dušo! Ta 
gospodja u istinu nit je mlada nit je liepa. 

Amelija malo poslije. 

Tako? Pa zašto si ti toj gospodji, za koju sad veliš, 
nije ni mlada ni liepa, posudio kišobran? 

Artur. 

Zato, što je bila kiša. 


Amelija uvriedjena se trgne. 


Artur. 

Bez zamjere, draga ženice! Stajao ja ono pred crkvom 

stvoT ^ Kad iz crkve iz pane ženska - dudan 

stvor da 81 je i ti u crkvi vidjela, što je malena, 

se bn’ 1 k P °’ t0 j ° j je ° d B ° ga ’ ~ ali k ako 

smie no" "i t a ~ ^ ** ^ ~ t0 * zai ^ a *>*> 
ešno. _ I s tane pod ulaz i čas se zagleda u nebo 

a čas opet pogleda moja dva kišobrana. A napokon će, 

pletudi i hrvatski , francezki, od prilike ovako: „Gospo- 
dme mlad!! Ja moram po što po to kudi. U vas vo dva 
kišobrana. Ne biste li mi htjeli jedan posuditi?« J a j 0 j 
dokazivao, da je jedan kišobran za moju ženu, jedan za 
mene. A1 ona uzdahne, pa če vrlo patetidno: Da da! 
Kad sam ja bila mlada, gospoda još su znala, što je ga¬ 
lanterija. Danas se izkvario sviet, nema viteštva, pa kad 

u takvoga modernog gospodidiča zamoliš koju malenkost 

on de te odbiti i još pomisliti, da je dobro učinio Tako’ 
su se promienila vremena. Pa kad ni,V . 

^ «. « r ^ rir t 

) “ 1 t T I »e oSiM pogkd ;t 

z ."t vod r? ja “ d » z, 

-1' i r/ 0 eotovo 1 t * k » *■» j»i 

hodeš ne deš — mor ao dati kišobran. J J 


A ona? 


Amelija ma i 0 kasnije. 


Artur. 

Sva se zijala od dragosti, rekla mi svoje ime za- 

& ie ‘r ^ ZDa> k ° mU ^ Vratiti kišobran 

J bav, lzkazanu tim crnim zaštitnikom. 

Amelija. 

I ti si joj dao posjetnicu? 

Artur. 

Jesam. Bez nje nikad našega kišobrana. 

Amelija. 

Pa kako joj ime toj nepoznatoj gospodji? 

Artur, 

Da sam ga mogao zapamtiti! To ti je njeki dugački 
plemićki naslov : Riiben-, Runkel-, Berg-, Thal-, kako li. 
Opominje na botaniku i geografiju. 

Amelija malo poslije. 

Liepo. (Sjedne , te se od 'njega malo odvrati.) 

Artur. 

Što ne, da nisam mogao drugačije ? 

Amelija. 

Nisi — samo da ne izumru galantna gospoda. 

Artur. 

Vidiš, tako je njekako i ona rekla. I milo mi je, 
što se i ti s time slažeš. 

Amelija*. 

Ja da se slažem? Tko ti je to rekao? 

Artur veselo• 

To tebi dakle nije pravo? Pa zar bi ti, da tvoj 
muž, doktor prava i husarski častnik u pričuvi, pred ba¬ 
runicom Riibenthal i Runkelheim broji medju nevitežke 
ljude ? 

Amelija. 

Bog zna, ne bih li. 

Artur tobože u čudu. 

O, o — pa zašto to, draga ženo? 


* Sada Amelija govori sve življe i strastnije. 

Amelija. 

Što ta barunica govori o njegdanjoj galanteriji, to 
može biti historijska istina. Ali ja sam čitala, da su još 
u starija vremena vitezovi svoju galanteriju znali posvetiti 
svaki svojoj jednoj dami i nikome više. A u tim stvarima 
ja sam možda više starovjerska nego — tvoja barunica! 

Artur tiho zahizne; — sebi. 

Moja barunica! (Njoj u šali.) Ali, dušo draga, ja u 
tebe sad najednom odkrivam njeka svojstva, kojih dosad 
nisam ni slutio. — Ja sve mislio, da ti ne bi ni mačetu 
naudila, a sad čujem, da bi odbila neznatnu pomoć’krštenu 
čeljadetu. 

Amelija. 

Ono prvo rekao si pravo. Ali nemoj zaboraviti, da 
mačići nisu — barunice. (Ustane.) 

Artur veselo. 

Po tome je dakle kod barunica tvojoj samilosti kraj 
i konac, i kad su stare i ružne? 

Amelija. 

Na takve dosjetke ja ne znam odgovoriti. 

Artur veselo. 

Ne znaš odgovoriti ? Zar sam ja nehotice obreo 
sredstvo ušutkati ženu ? (Sebi.) Hajde, da i njega odmah 
prokušamo. (Njoj.) Tebi možda imponira plemićki naslov. 

Amelija. 

Moj je otac već davno i sebi i meni mogao kupiti 
takav naslov. 

Artur. 

Misliš? A1 onda ja u istinu ne znam, čemu prigo¬ 
varaš. Već ako ti je žao kišobrana, kojega barunica X. Y. 
za cielo ne će pridržati. 

Amelija. 

Ja da prigovaram? — Ti danas nisi sretne ruke sa 
svojim obretima! 

Artur. 

Ako u istinu ne prigovaraš, ja rado priznajem, da 
nisam. 

Amelija. 

Po meni ti slobodno đavaj kišobrane i sprovadjaj 
barunice i po liepom vremenu! Samo se pita, što će reći 
sviet. 

Artur. 

Dakle i opet taj ,,sviet“! I nitko više? 

Amelija. 

I još se pita, može li žena pristati, da se takvim 
prigovorima ponizuje ime, koje je — na žalost — i nje¬ 
zino ime! 

Artur sebi. 

Oho! Moja šala djeluje življe, no što sam pomislio. 
(Njoj ozbiljno.) Moglo bi se i to pitati, jesu li ova vrlo 
moralna razmatranja potrebna i na kratko umjestna. A ne 
osjećaš li, da je bar rieč w na žalost" preoštra i izlišna? 

Amelija. 

Ne znam mjeriti rieći kao kakay doktor juriš, al 
osjećam, da je zlo, kad žena mora spominjati mužu, kako 
će čuvati — obraz. 

Artur živo uvriedjen, dl se svladava. 

Eto jada iznenada! Ja se s tobom nješto našalio — 
u zao čas, jer vraćaš uvredom. No ako ti šala moja nije 
bila po ćudi, ti oprosti, ali nemoj više tako govoriti! 

Amelija. 

Ako ti nije pravo, što ja govorim, evo ti prilike, 
da dokažeš, koliki si vitez. Pozovi me na odgovor! 

Artur. 

Ako si ti ljuta i žestoka, nisam ni ja riblja krv. 
Pa ćeš i sama uvidjeti, da je čovjeku težko uzprezati se 
na takve potvore, od kojih se nije obraniti riečju, kad joj 
strast na mejdan izlazi. I sam se u čudu pitam: može li 
tako govoriti Božji stvor, koji je malo Čas odisao ljubavi 
i milotom, a sad se vlada, kao da ne zna drugo do ne¬ 
mile, odurne strasti? Pa daje zašto! Ali sve zaradi jednoga 
kišobrana i jedne stare ženske glave. (Uzhodao se.) 

Amelija. 

Molim te, okani se teatralnosti! Da te čuje gospodja, 
koja te je proglasila uzorom galanterije, samo bi požalila, 
a za cielo bi i ti! 

Artur. 

Dosadno stvorenje! 


Amelija. 

Tko, gospodine moj ? 

Artur. 

Ta ona baba, što je odnesla kišobran. 

Amelija. 

Dosadna se stvora zna otresti, tko je čovjek. Na 
žalost — ne znam drugačije da reknem — u tebe ni 
doktorat ni častnički čin nije tomu dotekao. 


Artur ljutit . 

E, kad smo na to spali, ja ču se radi te stare ba¬ 
runice naprosto odreći doktorata i odvrći častnički čin! 

Amelija. 

I podići* ćeš trgovinu kišobranima — iz poznatih 
razloga. 

Artur. 

Uf! Amelija, kud ćemo dospjeti s tim razgovorom? 
Ti se u svojoj strasti razpalila kao živa vatra, pa koja 
korist, ako se i ja zaboravim? Zato te još jednom molim: 
umiri se, ako Boga znaš, i nemoj me više vriedjati! Ja 
to već ne mogu da podnosim. 

Amelija. 

A što ti ženske nudjaš kišobranima, pa im se udvaraš, 
to da podnosi tvoja zakonita žena! (Pokrije dlanom lice.) 

Artur. 

Spasi Bože svaku mužku glavu od ženske logike! 
Sad sam se nudjao — udvarao sam staromu čudu! 

Amelija. 

Kad si već grešan, nemoj biti još i smičšan! Ili u 
istinu misliš koga obsjeniti bajkom o starom čudu? (Ujed- 
ljivo.) Muževi, kojim se dosadjuju njihove žene, i nemaju 
drugoga posla, no da suvišak svoje galanterije troše na 

babe — na stara čuda! — Istina Bog, ne mogu sve 
ženske biti jednako liepe i uviek mlade; no ako je koja 
po nesreći manje liepa, tko joj se bez srca ruga, tko 
je nemilo odvrgava? — Pa to još smije pričati bajke . . . 


Amelija! 

I ponizivati sebe! 


Artur. 

Amelija. 


Artur više sebi. 

Bože pomozi, da ne poludim i ja! 


Amelija. 

Ali ne dam se ja varati. Dapače — (bolno) ako i 
šutim o čuvstvima, što moje srce paraju — (opet se sabrala) 
ja u čast te moje — suparnice s indignacijom odbijam 
pogrde, što ih na nju bacaš. 

Artur. 

Ako ovo nije tragikomedija, ja ne bio, tko sam. 
Što ti tu govoriš, samozatajno je, porazno, pa opet smiešno 
i djetinjasto — prava kaša. 

Amelija, 

Bilo šta mu drago. Mene tvoje rieči ne mogu više 
uvriediti. 

Artur. 

A1 kad ti se zaklinjem, da su te tvoje jeremiade 
suvišne . . . 

Amelija. 

Ti se kuni onima, koje će ti povjerovati! (Bolno.) 
Moje je vjerovanje prošlo — za uviek ! 

Artur gorio . 

Hahaha! I mi smo sad nesretni za uviek! Upravo 
da čovjeku stane pamet! 

Amelija. 

Oh, meni je stala ved onda, kad si ti počeo pričati 
svoju priču. A1 mi se hvala Bogu povratila, i ja znam, 
što du. 

Artur. 

To sara zaista i ja rad znati, milostiva gospo! 

Amelija. 

Ah, nije vam ni vriedno biti radoznalu, gospodine 
doktore! (Priegorom.) Ostavit du naprosto mejdan, jer nisam 
dorasla ni husarskoj sablji ni kišobranima, pa du potražiti 
zaklon, kuda ne dopire vaše ubojno oružje. 

Artur ljutit. 

Hahaha! Dakle divorgons, madame! 

Amelija*. 

Pjesma stara, da ved nije ni zanimljiva — pjesma 
o nevjeri mužkoj i nesredi ženskoj. (Zagušenim od suza 
glasom.) T& da, zašto bih baš ja bila sretaa? 

Artur više sebi. 

Na zdravlje! Ja sam sa svojim pokusom liepo na¬ 
stradao ! (Njoj.) Kako bi bila sretna, kad na svu silu hodeš, 
da budeš nesretna! Kad sanjaš i snatriš, što je umišljeno 
i ludo! 

Amelija. 

Sanjala sam i ja njekad blagi sanak srede, samo 
što je iza sna pukla strašna java. 

* U njezinu govoru sada sve više izbija rezignacija. 

Artur. 

I to mene potvara, da sam teatralan! A ja skupljam 
pamet i uzalud se pitam, kako je ženska mašta od ništa 
mogla stvoriti čitavo čudo, kojemu bih se ja nasmijao iz 
sveg grla, da se ne moram do Boga ljutiti. — Ouj me, 
Amelija . . . 

Amelija. 

Žao mi je, al ja ved nemam kad slušati vaša raz¬ 
matranja. (Polazi u sobu na desno.) 

Artur uhvati je za ruku. 

Kamo deš, Amelija? 

Amelija. 

Vi ste sami zavrgli pravo, da me za to smijete za¬ 
pitati. (Iztrgne se; ganuta.) Al du vam ipak redi: idem — 
otcu — majci svojoj. (Zaplače i ode u sobu na desno.) 

Artur. 

Evo prve kiše! I narugat de se svatko budalaštini, 
kakve nije bilo, što je svieta i vieka! A ja sa svom 
ljudskom mudrosti stojim tu kao ludo diete, dok nema te 
babe s kišobranom, pa ako je ne bude nikad, ja nemam 
ni snage da zapriečim blamažu od neba do zemlje. 

Amelija vraća se razplakana. Na glavi joj je crni šešir. Oblači 
crne rukavice. 

Artur. 

Amelija, molim te, kako se Bog moli, nemoj biti 
smiešna, nemoj sramotiti i sebe i mene, ved ostaj, gdje si! 

Amelija. 

Ja odoh. A vi ako imate još što redi, izvolite se 

Miler: Tri vesele igre. 7 

obratiti na mog — otca! (Izvuče energično kišobran izpod vje¬ 
šalice i turi ga pod pazuho.) 

Artur stane pred vrata. 

Tvoj je otac hvala Bogu čovjek, koji ima sve kotače 
u glavi, pa zna, kako če neposlušno, jogunasto diete na¬ 
učiti pameti. 

Amelija živo. 

I vas nije stid upotriebiti silu protiv slabe ženske 
— (očajno) i nigdje nikog, da me bbrani! (Bazplače se.) 

Artur. 

A šta? Kad treba, ja sam tvoja obrana, a tvoje me 
suze ne če zaluditi. 

Amelija plačući. 

I na to sam spala! 

Artur. 

Da, spala si na to, da mene siromaka mučiš do krvi 
svojom ljubomornošču — dvadeset dana poslije vjenčanja! 
Nema četvrt sata, što si mi se zavjerila, da si se za uviek 
odrekla ljubomornosti, a sada — kako držiš vjeru ? Za 
jednu sitnicu, radi koje nije vriedno gubiti rieči, ti se 
vladaš kao kakav Otelo, i ne žacaš se svoj i moj glas 
crniti pred svietom. 

Amelija. 

Pomozi Bože! Ja krenula vjerom?? A to mene mladu 
ženu, kčer čestitih roditelja, bezdušnik sramoti po bielom 
danu, vriedja me, da ne ču preživjeti, i još me krsti ne¬ 
vjerom I (Energično podigla drzak kišobrana sproč njega.) Na 
stranu, ili ...! 

Artur. 

Tvoj „ili" meni ne imponira više nego ciela ta ko¬ 
medija. Ali sad ču ti ja reći svoju: i meni je dosta. (Ode 

od vrata.) Pa zato idi slobodno, kamo te volja! Ali zapamti: 
vratit mi se ne češ. Jer ja nisam ničija budala i takvih 
uvreda ne praštam. I do biesa sva sreča, što dolazi od 
ženskih, bez kojih sam liepo živio dvadeset i sedam godina, 
do biesa kišobrani i stare barunice, ako i nisu krive ni¬ 
čemu do mojoj sreči životnoj . . . 

PRIZOR DRUGI. 

PRIJAŠNJI. SOBARICA. Malo poslije BARUNICA RUBINSKA. 
(Amelija htjela otići, ali se srazi sa sobaricom, koja je na sredinu 
unišla. Ona preda Ameliji posjetnicu. Ova je pogleda, silno se 
uzbuni, i izpane joj posjetnica iz ruke.) 

Artur priskočio , podigao posjetnicu i čita je. 

Ah! „La baronne Eulalie Rubinska de Riibenberg 
et Runkelthal, nee baronesse de Nagygorica“. (Dade soba¬ 
rici znak, da je dovede.) Molim. 

Amelija trgne natrag. 

Još i to! (Podje napried na lievu stranu pozornice. Soba¬ 
rica otvori vrata i rukom ponudi barunicu . koju dosad nije vidjeti , 
da unidje. Ova udje, a sobarica izvana zatvori vrata, i nema je 
više na pozornicu.) 

Barunica s kišobranom u ruci. 

Ah, evo moj galantni vitez! (Amelija niemom joj se 
igrom čudi , kakva je.) 

Artur veselo. 

Koja čast, milostiva gospo barunice, da ste se po¬ 
trudili sami! 

Barunica. 

Ah, ce n’est rien! Nema tu muke, gospodine dragi! 
Izvedrilo se, svoje mačke, radi kojih mi se žurilo kući, 
nahranila sam, kako valja, pa kako mi je sad i onako 

* 



100 


bilo ovuda proći, htjedoh vam kišobran vratiti sama i 
zahvaliti vam, što ste bili tako ljubezni. Jer da vam 
pravo kažem, gospodine dragi, dok sam ja bila mlada, 
gospoda su znala, što je galanterija — danas se izkvario 
sviet, nema vitežtva, a nadje li se koja častna iznimka, 
njoj to treba osobito priznati. I zato evo me, dragi gospo¬ 
dine, da to priznanje primite iz ustiju barunice Rubinske 
de Riibenberg et Runkelthal, nee . . . 

(Artur uzeo od nje kišobran. Ameliji u taj čas od čuda 
izpane kišobran , barunica zapne u govoru i okrene se k njoj y pa 
je sad istom ugleda.) 

Artur časom podigao i taj kišobran drugom rukom. On ta dva 
kišobrana sada drži u rukama sve do kraja. 

Gospo barunice! Prije no što ću vam zahvaliti za 
odlično priznanje moje neznatne usluge, i još više za 
vaš častni posjet, dopustite, da vam . . . 

Barunica. 

Vaša supruga, n’est ce pas ? Oh, comme c’est 
charmant, monsieur, što mi dajete ugodnu priliku upoznati 
vašu dražestnu gospodju. (Rukuje se s njom.) Madame, vi 
imate vrlo čestita supruga, kakvih je danas na žalost vrlo 
malo u svietu, i ja vam od srca čestitam, je vous en 
felicite de tout mon coeur. 

Amelija zbunjena , al joj glas dršće od ugodne uzbudjenosti. 

Vi me usrećujete, gospo barunice, i hvala vam od 

srca. 

Barunica. 

Ali vi kao da ste spremni za šetnju. A ja ne bih 
rada smetati. To bi bilo proti mome principu*. 


S francezkim izgovorom. 

Amelija, 

Ja? (Sbunjena.) Ni najmanje — ja — ja baš dolazim 
sa šetnje. 

Artur. 

Hahaha! A ja sam od svoje supruge baš htio uzeti 
šešir i rukavice i — kišobran, kad se otvorila vrata, i 
vi nas, gospo barunice, tako ugodno iznenadili, (Amelija 
brzo skine šešir i baci ga na stolac , pa skida i rukavice.) 

Barunica. 

Ah, quelle charmante idylle de V arnour conjugal! 
Kako je to krasno, kad se uz galantna muža nalazi šar¬ 
mantna supruga. Al ja odoh. Jer takvoj sreći samo smeta 
treći. 

Artur i Amelija. 

Ali gospo barunice! 

Barunica. 

Molim, ja nikome rado ne smetam. Tel est mon 
principe. Samo mi na razstanku dopustite jedno pitanje, 
draga prijateljice! 

Amelija. 

Izvolite, gospo barunice, izvolite! 

Barunica. 

Je li — par discretion — već dugo, ma chćrie, 
što ste tako sretno uđata? 

Amelija stidno. 

Danas je dvadeset dana! 

Barunica kao bezsvjestna. 

Dva--dvadeset dana! 












102 


Artur i Amelija. 

Što je za Boga? Što vam je? 

Barunica. 

Pardon, mes amis! (Tragično.) Ali ovaj broj u mom 
srcu budi vrlo nemile uspomene. 

Artur i Amelija. 

Kakve uspomene? 

Barunica. 

Dvadeset dana bila sam i ja udata — sretno udata! 
Ali taj dvadeseti dan bio je i posljednji dan moje bračne 
srede. 

Amelija. 

Za Boga miloga, kako to? 

Artur nasmije se tiho; sebi- 
To kao da de biti zanimljivo. 

Barunica. 

Jer sam se baš na dvadeseti dan nješto porjedkala 

— na žalost prvi put porjedkala sa svojim suprugom ba¬ 
runom Filibertom Rubinskim de Rubenberg et Runkelthal, 
husarskim dastnikom izvan službe i carskim komornikom, 
i da mu pokažem, kako sam indignirana s toga neču¬ 
venog affronta, uzmem šešir — bio je crn kao i ovaj vaš 

— i rukavice, crne kao i vaše, i odem svojim roditeljima... 

Amelija živo. 

A gospodin barun, vaš suprug? 

Barunica. 

Ode na drugu stranu. 

Amelija. 

A1 se zamalo skrušen povratio? 

Barunica. 

Nije se povratio — a ima tomu ved dugih dvadeset 
godina. 

Amelija. 

Ali za Boga, to je strašno! On plemid, odgojen u 
vitežkim načelima . . . 

Barunica elegično. 

Bio je tako negalantan. 

Artur s pritajenim veseljem. 

A molim vas, gospo barunice, što je onda učinio 
taj negalantni gospodin barun? 

Amelija živo. 

Taj crni nezahvalnik! 

Barunica. 

Bavio se i bavi psima i konjima još i danas. — 
(Trgne se.) Uh, da nemate koje pseto u kudi? To bi za 
mene bilo strašno! Ne trpim pseta, nit mi se dd voziti 
kočijom, odkad znam, da je barun Filibert Rubinski de 
Rubenberg et Runkelthal supružku ljubav zamienio tim 
sportskim pasijama. 

Artur silom osbiljan. 

Ako uz izraz najvede sažalosti radi toga tragičnog 
svršetka vaše mlade bračne sveze može poslužiti slaba 
utjeha, da se naš cieli životinjski inventar sastoji od jednog 

kanarinca i jednoga mačeta, koje je moja žena njeki dan 
slučajno spasla od izvjestne smrti . . . 

Amelija tiho. 

Ali Arture! 

Barunica živo. 

Ah, comme ćela se rencontre! Divna mi slučaja! Od 
dvadeset godina* ja sam srce svoje posvetila tim milim, 
nedužnim životinjicama. Odbornica sam družtva za pre- 
hranjivanje ptica preko zime u našem gradu. Krasne sti¬ 
hove: „Hajte amo, ptičice, dobit čete mrvice!" spjevala 
sam ja. Predsjednica sam kluba za spašavanje mačaka, 
što nemaju hranitelja. Več smo podnesli pravila, i nadamo 
se, da će to znamenito humanitarno družtvo svojim bla- 
goslovnim djelovanjem naskoro izaći u javnost. A vi mlada 
prijateljice, bit ćete mu član. 

Artur veselo. 

Ćlan osnivač, gospo barunice! 

Barunica. 

Molim, počastni član, jer štatut veli: tko spasi mačku 
od| izvjestne smrti . . . 

Amelija odklanja. 

Ali nemojte, gospo barunice! 

* Barunica to više govori obćinstvu. U to se razvije iza 
nje niema igra izmed Artura i Amelije, koja ovo izražava: On: 
Ti ćeš biti takva, kakva je barunica sada. Ona: Ne ću, sačuvao 
me Bog! On: Hoćeš, hoćeš. Ona: Ne ću — al mi ti oprosti! — 
On se nasmije, zaprieti joj se i okrene barunici, da sluša, što 
ova govori. 

Artur tiho joj se nasmije• 

Barunica. 

Molim, to je tako i nikako drugačije. Nadalje sa¬ 
stavljam družtvo . . . 


PRIZOR TREĆI. 

PRIJAŠNJI i SLUGA. 

Sluga dolazeći iz jeonice, širom otvorio vrata. 

Prosim, al objed je na stolu! 

Barunica. 

Juh, objed! A ja, koja iz principa nikomu ne smetam, 
još ovdje! 

Artur. 

I ne smetate, milostiva gospo barunice. Pa kako biste 
vi i mogli otići od nas, dok vas ja — na žalost nega- 
lantan čovjek — još nisam ponudio stolicom. 

Barunica. 

O ništa zato, prijatelju dragi! Ta ja sam i onako 
samo uz put . . . 

Artur. 

Kako mu drago, gospo barunice! Ali da kako tako 
popravim svoju ogromnu pogrješku, ja se evo uslobadjam, 
vas, veliku i blagodušnu prijateljicu i zaštitnicu životinja.. . 

Barunica. 

Osim konja i pasa . . . ! 

Artur. 

Dakako osim konja i pasa — pozvati na ručak. 

Amelija tiho. 

Ali Arture! 

Artur tiho. 

Samo da se možeš nagledati svoje suparnice. 

Barunica. 

Na ručak? Oh, vous ćtes trop aimable! II faut 
bien, que j’accepte votre invitation — malgre mes 
principes. Mene u mom hotelu istina Čeka moj diner, ali 
vama za ljubav . . . 

Artur. 

Živili! Pa kad ste već tako ljubezni, dopustite, da 
ovaj čas opet budem negalantan — po njegdašnjim nazo¬ 
rima o vitežkcfm vladanju, i da se držim sadašnje mode. 
Kad su dvie gospodje a jedna je mužka glava, danas muž- 
karac dolazi u sredinu. (Uhvati barunicu izpod ruke s desne , 
Ameliju s lieve, i podje s njima jeonici.) 

Barunica. 

Oh, que vous ćtes plaisant, mon ami! Vi ste veliki 
vragoljan! 

Amelija tiho Arturu. 

A ti kišobrani? 

Artur tiho. 

Poniet ću ih, da se i njih naužiješ. Ili da ih opet 
komu posudim? 

Amelija. 

Arture, oprosti! (Udju u jeonicu.) 


Sluga se čudi barunici i s budalastim smiehom pokazuje na nju. 
Spusti se zastor. 


ZAČARANI ORMAR. 

VESELA IGRA U JEDNOM ČINU. 






OSOBE: 

Gospodin. 

Supruga mu Ljubica. 
Mladji brat njezin Milan. 
Sobarica Karolina. 

Sluga Grga. 

Kovač Mato. 




ZAČARANI ORMAR. 


Soba s otmjenim namještajem. Medju ostalim sofa i velik orma/r 
s dvojima vratima. Na jedna se vrata ide na hodnik, na druga 
s desna u sobu gospodinovu , na treću s lieva u sobu Ljubičinu . 

čin se dogadja u jednom gradu naše domovine , ali ne u glavnom . 
Ovdje smo primjerice metnuli Osiek. 


PRIZOR PRVI. 

LJUBICA (odjevena, da podje u kazalište). KAROLINA. 

Karolina nosi pismo na tasi. 

Evo pismo, milostiva gospodjo! 

Ljubica uzme ga. 

Molim te, javi gospodinu, da sam spremna za kazalište. 
Karolina. 

Na službu, milostiva gospodjo. (Ode.) 

Ljubica otvorila pismo. 

Ovo je od brata Milana. (Čita.) „Draga Ljubice! Već 
sutra doći ću sa večernjim vlakom u Osiek. u — Tako? — 

„Tvoj muž bit će na večer valjda u —u . . . “ Jedva se da 
čitati, kako ga je nadrljao; „u — kazini, pa ako ne bi 
htio otići tamo, ti ga kako god ostrani, da ga ne bude 
kod kuće, kad ja dodjem. w — Liepo!! — „Imam s tobom 
na samu da govorim. Poljubac. Tvoj M . u — Ovo je pismo 
od juče, dakle će mi taj ugursuz još večeras banuti u kuću. 
Nesretna premiera! Baš smo večeras odlučili, da idemo 
u kazalište! A on će doći, kakav je, i ja ću imati samo 
neprilika. T& strašno se moj muž na njega ljuti; a ima i 
za što: kud ne može da pregori onih dvjesta forinti, što je 
Milan od njega izmamio, a zna, da će mu ih vratiti na 
svetog Nikada, tud je još nesrećom morao naići na Milanovo 
pismo, gdje ga ovaj zove starim medvjedom. Upravo mu 
se zaprietio batinama. (Smieseći se.) Njih istina ne će biti, 
al ga se nemilo žacnula uvreda od mlada čovjeka. A kad 
se pravo uzme, nije mu ni sasvim krivo: dobar je on 
Čovjek, ali opet preveć brunda radi tih novaca. A Milan 
mu je šurjak i mlad je momak, malo lakouman — ali 
takovi su i drugi mladi ljudi. Nu to će sve proći: moj 
muž dobit će svoj novac, a i uvreda će se zaboraviti. — 
Samo da mi je znati, kako ću iz kazališta kući, a da ne 
bude sumnje. — Evo ga! (Sakriva pismo u njedra do dobnjaka.) 

PRIZOR DRUGI. 

LJUBICA i GOSPODIN. Poslije i KAROLINA. 

Gospodin. 

Evo me, Ljubice. (Sebi.) Oho, ona kao da nješto 
skriva. (Ljubici.) A šta ti to sakrivaš? 

Ljubica smetena. 

Ja? (Usiljenim ravnodušjem.) A šta bih od tebe sa¬ 
krivala ? 

Gospodin. 

I meni bi bilo čudo. Al mi se tako učinilo. 

Ljubica. 

Molim te, ne budi smiešan, već uzmi ogrtač, da 
podjemo! Sad će se predstava početi. 

Gospodin. 

Ne bih li za ovo deset koraka do kazališta uzeo još 
zatvorena kola? 

Ljubica. 

Nije tolika vrućina. Mogao bi prezebsti, a težko 
meni, kad si ti bolestan. 

Gospodin. 

Nisam valjda ni ja baš najgori! Al neka ti bude 
kada već uviek ti moraš da imaš pravo. (Ode.) 

Ljubica. 

Malo da me to pismo nije dovelo u nepriliku. — 
Nego kako da izmaknem iz kazališta? Morat ću slagati, 
da mi nije sasvim dobro. Druga je kuća, a današnja ga 
premiera osobito zanima. 

Gospodin vratio se f za njim ide Karolina. 

A ti pripazi na kuću, jer ja toga Grge opet ne vidim. 
Protuha je to svjetska, koja u mojoj kući ne će više po¬ 
jesti žlice soli. Hajdmo! (Odu gospodin i Ljubica.) 


PRIZOR TREĆI. 

Karolina sama. 

Odoše. — — Uh, kako mi je čudno oko srca! Sad 
će se izpuniti, o čem sanjam, odkada mi srce kaže, da 

sam — zaljubljena. — Mato, Mato, ti si moje zlato! 
(malko se snuždila) ali ti si zlato neoprato. — Mato je moj 
zaručnik, i do poklada ja ću mu biti supruga. Ali Mato 
ne će da ide sa mnom na plesnu zabavu, jer ne pleše; 
ne će ob noć da stoji pod mojim prozorom, jer mu se 
spava. (Veselo.) Nego večeras doći će k meni na razgovor, 
na ljubovni razgovor, kako pristaje pravomu zaljubljeniku, 
onako potajice, da nitko ne zna, a ja ću ga dočekati, 
slušat ću njegove sladke rieči, sanjarit ću s njime, baš kao 
u romanu, pa se ne će više smijati moje drugarice, kojim 
dragi svako veče dolazi u kuću, pa se još častć jelom i 
vinom gospodarevim. — To moj Mato ne bi htio učiniti, 
jer je pošten; al mi je obrekao, da će doći, a to mi je 
dosta. Stalo me dosta muke, dok sam ga i na to nago¬ 
vorila. (Čuje se kucanje.) Ah, evo ga I (Vrata se po nješto otvore.) 
Dragi moj — — ! (Kako je poletjela vratima, zapne i stane.) 


PRIZOR ČETVRTI. 

KAROLINA i GRGA. 


Grga na vratima , sebi. 

„Dragi moj!" A da kako bi drugčije? Mora da 
me voli. 


A — a! 


Karolina razočarana. 


Grga ušao. 

Kiz di ont, frajla Kolarina! 


Karolina okosno. 
Šta vi ovdje tražite, Grga? 

Grga zaljubljenim pogledom. 

Pa ti jošte pitaš? 

Karolina. 

Kako ne ću pitati, kad je meni gospodin povjerio, 
da pripazim na kuću? Idite yi pa čistite noževe, vilice, 
cipele, haljine! Ovdje za vas nema posla. 

Grga. 

Nije već još nješto! Ja da ovdje, u tvojoj blizini 
nemam posla? Ta Koralina, ja ljubim . . . 

Karolina. 

Šta je mene briga, što vi ljubite? 

Grga. 

Ali i ti ljubiš! 

Karolina. 

A što je vas briga, što ja ljubim? 

Grga lukavo. 

Hm, al se tA djevojka zna pretvarati! (Povjerljivo.) 
Ouješ, Koralinko: prvo i prvo nemoj mi uviek govoriti 
„vi“. Istina, to je nobl, ali izmed nas dvoje ne treba. 

Karolina. 

Oho! 

Grga mirno nastavi)ajuć. 

Ne brbljaj, <’ok ja govorim. Pa onda nemoj više 
šarati pa se pretv ati. To je njekad bilo u redu, sada 
je suvišno. 


Miler: Tri vesele igre. 


8 

Karolina. 

A1 je bezobrazan! Grga, čujte vi sad mene, što ču 
vam kazati: prvo i prvo, kad sa mnom govorite, okanite 
se rieči „ti”; jer vam nisam ni rod ni pomozi Bog, a ne 
ću ni da budem. Pa onda mi izvolite razjasniti, što ja 
šaram, što li se pretvaram. Ja sam poštena djevojka, a 
vi ste mi liep momak, ako . . . 

Grga. 

Šta ne, da sam liep momak? (Pucne prstima.) E, feš 
je dečko taj Grga, to su i druge kazivale. 

Karolina. 

FeŠ dečko ? (Nasmije se.) Ne bilo vam uroka! 

Grga. 

Nego i ti si fajn djevojka. 

Karolina opet se nasmije. 

Hvala na priznanju. 

✓ 

Grga. 

Nemoj samo za to odmah nos dizati! Imao sam ja 
frhentlis i s drugima, a te su bile malo ljepše od tebe. 

Karolina više sebi. 

O gade jedan . . . ! 

Grga. 

A1 ja sam dobar čovjek : čim imam, tim se štimam. 
Sada si ti na redu. 

Karolina. 

Grga, vi ste bezobrazni! 

Grga. 

Jok! zna Grga, što je biljdunk. To si zapamti, Ko- 
Jarinko! 

Karolina. 

Meni je ime Karolina. 

Grga. 

A meni je ime Grga. Pa šta je onda? 



Karolina. 

Ja ne ću, da izvraćate moje ime, i ne dam, da mi 
se namećete svojim prostačtvom. 

Grga. 

Sad mi je dosta. Čuješ, Koralina: kad misliš, da je 
ljepše Karalina nego Koralina, a ti budi Karalina. Meni 
je pravo. A1 te pitam ovo: jesam li ti se ja nametao, 
kad si doletjela na vrata pa poviknula: „Dragi moj a ! pa 
me htjela čak zagrliti ? 

Karolina. 

Ja njega htjela zagrliti!! 

Grga. 

Izvolite samo! Ne trebate se ništa ženirati. 

Karolina. 

Ao Mato, gdje si, da me oslobodiš ove napasti! 

* 

Grga osupnut. 

Mato? Tko je taj Mato? A tko je napast? Molim 

liepo. 

Karolina. 

Napast ste vi, a tko je Mato, to će vam za čas 
dokazati njegove ruke. 

Grga. 

Oho, njegove ruke! Dakle taj Mato ima ruke ? 
Karolina. 

Ima kovačke ruke, koje će vas . . . 

Grga. 

Kovačke ruke, veliš? Kalorina, to nije liepo ođ 
njega. A gdje je taj — Mato ? 

Karolina. 

Sad će se ovdje stvoriti i težko vama, ako vas zatekne. 
Grga junadi se. 

A ti misliš, da ću ja dopustiti, da se on ovdje stvori ? 
Karolina. 

Vi ćete mu braniti?! 


Grga. 

Da tko će? Zar vi mislite, frajla Kolarina, da ću 
ja, kao vjeran sluga ove kuće, hladnokrvno gledati, da joj 
se nedopuštenim ljubakanjem sobarici sa kojekakvim dje¬ 
tićima podkopa poštenje? Onda vi slabo poznate Grgu. 

Karolina. 

Grga, vi ste najveća hulja pod nebom. 

Grga. 

Znam ja. Tako se nagradjuju plemenite nakane. 
Karolina. 

Čujte me, Grga! Mato će doći ovaj čas, pa ako vas 
ovdje zatekne, vi ćete izvući takove batine . . . 

Grga. 

Šta? ja batine? (Sebi.) Od jednoga sam Mate do 
duše već jedan put izvukao batina, (Karolini) al ja ću 
uzeti gospodinov pištolj. 

Karolina. 

Boji se taj vas i vaše pucaljke. 

Grga. 

Misliš, da se ne boji ? Taj je Mato onda vrlo opasan 
čovjek! 

Karolina. 

Po vas vrlo opasan. 

Grga. 

A šta ću ja onda? 

Karolina. 

Poslušajte moj savjet! 

Grga. 


Da se očistim? 

Karolina povladjiva. 

Da izmaknete, dok nije kasno. 

Grga. 

Hm, ako je taj Mato sbilja takav, onda i ja uviđjam, 
da će biti najbolje poslušati vaš savjet. — Ali Kalorina: 
što ste me onda dočekali: „Dragi moj! u ? 

Karolina. 

Ludo jedna, to sam se nadala Mdti. 

Grga. 

Dakle ne meni — već Mati. (Tragično.) Idem. Ali 
to ti kažem, Kolerina: još u samrtni čas . . . (Čuju se tezki 
koraci.) 

Karolina. 

Jaoh meni, kasno je! 

Grga u velikom strahu. 

Ide Y to Mato s rukama? Pa ja opet da izvučem 
batina? Kalorina, ako Boga znaš . . , ! 

Karolina ogledala se, gdje bi ga sakrila. 

Hajd u ormar, nesrećo! Jutros odnesla sam haljine 

na tavan, da se provjetre. (Otvori desna vrata ormara i turi 
Gryu unutra.) 

Grga. 

Pristajem, ali samo da spasim tebe. (Čuje se kucanje.) 
Erajn! (Nestane ga u ormaru, Karolina zatvori vrata.) 

PRIZOR PETI. 

PRIJAŠNJI. MATO. 

Mato unidje. 

Dobar veče. 

Karolina smela se, ali se ohrabri pa će sladko. 

Mato! 

Mato. 

No, hvala Bogu, kad mi govoriš onako sitno kao 
obično. 

Karolina. 

Za što, Mato? 

Mato. 

Jer si tako krupno povikala „erajn M , da sam već 
pomislio, zaboljelo te grlo. 

Karolina. 

A — molim te. To ti se samo učinilo. 

Mato. 

Samo pametno, i čuvaj zdravlje! 

Karolina zlovoljno. 

Čuješ, Mato, i to mi je razgovor! 

Mato. 

A da šta bi ti, Karolina? 


Hm! 


Grga sebi. 

Karolina. 

A1 si nespretan, Mato! 

Mato. 

Ja nespretan? Kad je kovač još bio nespretan? 
Karolina. 

Mjesto da me zagrliš, poljubiš, ti mi sve govoriš, 
kako ću čuvati zdravlje. 

Mato. 

E, prvo je zdravlje. Ali pravo veliš: ovo drugo 
sbilja sam zaboravio. (Obrise usta dlanom i razširi ruke.) 


Dakle? 


Karolina veselo. 


Mato. 


Hajde amo! 

Karolina. 

Sladki Mato! (Zagrle se i poljube.) 


Hm! 


Grga sebi. 


Karolina. 

Jaob meni! (Oslobadja se.) 


Mato izpusti je. 

No, šta ti je? 

Karolina opipava rebra. 
Ouješ, Mato, ti si malo nedelikatan. 

Mato. 

Ne razumijem, što govoriš, al to su valjda tvoja rebra. 

Karolina uzdahne. 

Da, moja rebra. 

Mato. 

No, dat će Bog, pa će biti bolje. Kad jedan put 
hranimo svoje krmke, podstavit će se i tvoja rebra. 

Karolina. 

I ti si mi ljubavnik! Ja ga zovem na rendez-vous 
a on sve govori o krmcima i rebrima, 

Mato. 

To se bar liepo slaže — na kiselom zelju. 

Karolina. 

Idi ti s Bogom, Mato! Kako bi bio tako prozaičan ? 
Mato. 

Ovo ja opet ne razumijem. A što ono reče: „idi! tt t& 
ti je bila pametna. Bolje, da nisam ni došao ovamo. 

Karolina. 

Valjda ne ćeš sada već otići, Mato? 

Mato. 

Za što ne bih? Noć je, a ja sam cieli dan stajao 
kod nakovnja. 

Karolina. 

A ti sjedni, Mato, evo ovdje! (Pokazuje na fotelj.) 

Mato. 

I to ću, ako te baš volja, (uvali se u fotelj) da ti 
se ne razbije san. 

Karolina sjela na sofu. 

K meni, Mato, k meni! 

Mato. 

A čemu? Dobro je meni ovdje. 

Karolina. 

Uh, ti si strašan čovjek, Mato! 

Mato. 

Znam, da nisam baš najljepši; ali da sam strašan, 
to mi ni moja mama nije kazivala. 

Karolina. 

Ma ja to mislim sasma drugačije, Mato. 

Mato. 

Budi pametna, pa nemoj misliti koješta! Samo će te 
zaboljeti glava. Ja ne mislim ništa, i dobro mi je. 

Karolina. 

Nesretniče! vidim ja, da ti ništa ne misliš. 

Mato. 

Nesretnice? Istina, bio bih sretniji, da sam kod 
kuće, (eievne) i da liepo spavam u svojoj postelji; ali 
nisam baš nesretan ni u ovoj pojastučenoj stolici. 

Karolina. 

Ah, s tobom već nema razgovora. Pravo reče: bolje, 
da nisi ni došao. 

Mato. 

Viš, to je pametno. Za to ću i otići. (Ustane.) 

Grga sebi. 

Hm! 

Karolina. 

Bože moj, čovjek upravo da ččaja od takova stvora. 
Mato. 

Ovo nije švabski, ali ja te opet ne razumijem. 
Karolina. 

D&, ti me ne razumiješ — izkusila sam ja to yečeras. 
Mato. 

Molim te, ne krnjauči! Ne marim ja za to. 

Karolina plačno. 

Ne mariš ti za mene! 


Mato. 

Aja, nisam ženskar, al za tebe marim. 


Karolina radostno. 

Dakle ipak? 


Mato. 

To se zna. Ne bi me drugčije ni šest volova do¬ 
vuklo amo. 

Karolina. 

Tako mi se miliš, Mato. A sad ćeš me i poljubiti, 
je I’ de, sladki Mato? 

Mato. 

Već sam jednom, ali ću još jedan put, ako te je 
volja. (Zagrli i poljubi je.) A sada : laku noć. 

Karolina. 

Zar već? Još nije svršena predstava. 

Mato. 

Mora se. Kovač treba da prevari zoru. (Čuju se koraci.) 
Karolina. 

Jaoh! (Priskoči vratima.) 

Mato. 

No jesu li i sad rebra? 

Karolina zabravi vrata, prisluškuje. 

Jaob nama, Mato: ovo gospodja dolazi. 

Grga sebi. 

Hm! 

Mato. 

Onda ja idem. 

Karolina. 

Da te vidi gospodja, nesretniče! (Čuje se kucanje.) 
Mato. 

Pa šta onda? Ne ću je ja pojesti, a ne će ni ona 


mene. 

Karolina. 

Evo je “na vratima. Jaoh, grdne sramote! Sakrij se, 
Mato —, ako Boga znaš, sakrij se! 

Mato. 

Je li to pametno? 

Karolina. 

Moraš, ii ću poginuti. (Kuca se jače.) Evo opet kuca! 
Mato. 

No, da mi ne pogineš . . . 

Karolina. 

Ovamo, za sofu! 

Mato. 

Čuješ, tu je malo tiesno. 

Karolina. 

Bilo, kako mu drago, požuri se, brate, požuri! 

Mato legne natrbuške za sofu. 

Je li to pametno? Ja prav, zdrav i pošten momak 
da se skrivam kao tat! Ali tako je, kad poslušaš žensku 
glavu. (Kuca se vrlo jako.) 

Karolina. 

Evo me, evo ! (Otvori vrata.) 

PRIZOR ŠESTI. 

PRIJAŠNJI. LJUBICA. 

Ljubica ulazeći. 

Kakav je ovo red, da ja ne mogu ni u svoj stan? 

Karolina. 

Oprostite, milostiva, al ja sam 
čekajući vas. 

Grga sebi. 

Hm! 

Mato sebi. 

Vraga si ti zadriemala. 


— malko zadriemala, 


Ljubica. 

Dobro. Ja te sada ne trebam. 


Karolina. 

Ne trebate me? A zar ćete ovako sami ostati, mi¬ 
lostiva. 

Ljubica. 

Doći će njeki mladi gospodin, moj brat. Dočekaj 
ga vani! 

Grga sebi. 

Hm! 

Mato sebi. 

Vani da ga dočeka? 

Karolina. 

Njeki mladi gospodin, — vaš brat? 

Ljubica. 

Pa šta je onda? Idi! 

Karolina. 

A ne će li vam biti dugo vrieme čekajući? 

Ljubica. 

A šta to tebe briga? 

Karolina. 

Idem. Dakle vaš brat! (Izadje , ali ostaje vani na vra¬ 
tima zagledajući kad kada unutra.) 

Mato sebi. 

Ako i taj mora za sofu, ne znam, kako ćemo se po¬ 
goditi. Meni je ovdje vrućina. 

Ljubica. 

Eto ti koristi od takva posla: služinče postalo bezo¬ 
brazno. Ali nije drugčije. I onako težkom mukom umakoh 
iz kazališta. Kad sam mu slagala, da mi nije dobro, htjede 
po što po to sa mnom kući. Ali je srećom bilo pred glavnu 
ariju prve pjevačice, pa tako me sproveo samo do kućnih 
vrata, pa bježi natrag. Milan bi sad morao biti ovdje, da 
obavimo, za što dolazi, i onda da se odmah izgubi, dok 
mi nije došao muž. Jer ako ga zatekne ovdje, moglo bi 
biti svašta: dvjesta forinti i „stari medvjed“, a moj brat 
vjetrenjak mogao bi ga opet uvriediti. 


Karolina otvori vrata. 

Izvolite, gospodine (sebi, zlobno) brate! (Ode.) 


PRIZOR SEDMI. 

PRIJAŠNJI. MILAN. 

Milan naglo ulazeći. 

Servus, Ljubice! Kako zdravlje? (Zagrli je.) 





128 


Hm! 


Grga sebi. 


Mato sebi. 


Ti su već i ,,servus“! 

Ljubica. 

Zdravo, Milane. Liepih mi briga s tobom! 

Milan vragoljasto. 

Sirotice jadna ! Dopusti mi, da ti skinem oblak sa 
čela. (Poljubi je u čelo.) 

Mato sebi. 

Cmokac! 

Karolina za vratima. 

A — a! 

Ljubica. 

Tebi je do šale, a da znaš, kako se moj muž na 
tebe ljuti? 

Milan lakoumno. 

Da, znam: onih dvjesta forinti . . . 

Ljubica. 

I onaj „stari medvjed" . . . 

Milan. 

Za tog starog medvjeda ja ču ga još prijaviti sudu. 
Ljubica. 

Okani se ludorije! 

Milan. 

Odao je pismenu tajnu. Ono je pismo bilo upravljeno 
na tebe, Ljubice. 

Ljubica. 

Idi, vjetrenjače jedan! Ali moj muž govori, da si ti 
nesolidan mladič, lakouman, i da nisi vriedan poštovanja. 

Milan. 

Oho! Znaš, ne ču da mutim. Ali kad je tvoj muž 
bio momak mojih godina, nije zaista bio bolji od mene. 
Pa što mi onda sve pod nos meče to svoje uzor-poštenje, 
kao da on sam nikada nije pomutio vode? U poštenju ja 
ne treba da primam nauke ni od koga, i bilo bi žalostno, 
da je drugčije. A što si osvaja njeko pravo, tobože kao 
stariji, da me uviek muštra, i to če mu presjesti. Meni 
se sve čini, da je njemu manje do mojega poštenja nego 
do svojih dvjesta forinti. Trice! Ja ču mu ih vratiti . . . 

Ljubica. 

Jesi li ih možda sada donio? 


Milan u čudu. 

Sada da sam ih donio? Duše mi, nisam. 


Ljubica. 

A kada češ? 

Milan. 

To Bog zna. Ja tek znam, da hoču. 


Ljubica smijući se. 

Znam ja tu jaku volju. A što si onda došao? 

Miler: Tri vesele igre. 


9 

Milan. 

gad smo tamo, gdje je trebalo da smo počeli odmah. 
(Patetično.) J a sam zaljubljen. 

Mato zievne. 

Ljubica sladio se nasmije. 

Nevjerojatno! Ti pa zaljubljen! Pa za to si brzim 
vlakom iz Zagreba dojurio amo, da ja doznam, da si ti 
zaljubljen! (Opet se nasmije.) 

Milan. 

Čuješ, Ljubice, tu se nije čemu smijati. Prva je 
ljubav ozbiljno čuvstyo! 

Ljubica. 

Je li to ona prva ljubav, za koju te je otac tako 
izlupao, a nisi još bio ni krizman? 

Milan prostodušno. 

Sjećam se; bile su to mastne batine. Ali ova sa¬ 
dašnja prva ljubav je druga. 

Ljubica. 

I ti to ozbiljno govoriš ?! (Opet se nasmije.) 

Milan patetično. 

0, ne bi se ti smijala, da znaš, kako mi je na srcu, 
ljubeći krasotu djevojku! 

Mato sebi. 

A meni u želudcu, ležeći ovdje na goloj daski. 

Ljubica. 

0 tom nije vriedno s tobom razpravljati. A kako 
dolaziš k meni s tom prvom ljubavlju? 

Milan. 

to baš hoću da ti kažem. 


Ljubica. 

Ja sam pripravna na sve. čujmo dakle! 


Milan. 

A ja uzimam rieč. Njeki dan, bilo je baš u nedjelju, 
šećem Ilicom sa prijateljem Franjom i ugledam djevojku 
— ta kakvu djevojku? Pravoga angjela iz raja Božjega! 
Hoćeš li, da ti je opišem? 

Ljubica. 

Hvala. Znam ja tvoje ideale : vitak stas, crna kosa, 
bajne oči . . . 

Milan. 

Varaš se. Blondinka je, a nije baš ni najtanja. 

Ljubica. 

Dakle zdepkasta. E, mienjaju se vremena . . . 


Milan. 

Čuješ, Ljubice! Tvoje mi neumjestne primjetbe pa¬ 
raju srce. 


Ljubica. 

Viklo je tvoje srce ranama. 

* 

Milan. 

A1 je sada zlo kao nikada. 

% 

Ljubica. 

A proći će, kako je uviek. A što ja sa svim time 
imam posla? 

Milan. 

Imaš i te kakova posla. Ta moj jedini ideal na 
svietu je Osječkinja. Bila je u Zagrebu tetki u pohode, 
pa se prekjuče vratila kući. 

Ljubica. 

Osječkinja, veliš? A pobliži znakovi? 

Milan. 

Za njih je lako: nisam vidio ljepše djevojke, odkad 
očima gledam. 

Ljubica. 

A po tom da ugonenem tvoju izabranicu? Onda ti 
slabo poznaš OsjeČkinje. 

Milan. 

Zar ih tu ima više tako liepih? 

Ljubica. 

Ima na pretek. A kako se zove tvoj ideal? 

Milan. 

To ja na žalost nisam mogao doznati. Ali znam, da 
ima dražestan madež desno od nosića. 

Ljubica. 

Madež desno od nosa? To nije druga nego Mila 
Krušićeva. 

Milan. 

Mila, veliš ? Milan i Mila, kao da su nas sastavili 
golubovi. 

Ljubica nasmije se. 

Milan i Mila, to je sada gotovo. 

Milan. 

Šta ne, da je gotovo ? 

Ljubica. 

Moja pola gotova, rekao Ciganin. 

Milan. 

A za što ne bi i druga? 

Ljubica. 

E, znaš: djevojka ima novaca. 

Milan. 

I novaca ima? Ja ju ipak ljubim! Ti ćeš me od¬ 
vesti k njoj — još sutra. Jer nemam dopusta, nego za 
tri dana, ma da sam predstojniku slagao divno o koje¬ 
kakvim porodičnim prilikama. Dakle sutra ćeš me odvesti 
k njoj, a ja ću joj se odmah prostrti pred noge, evo 
ovako, (klekne pred Ljubicu) pa ću početi (Jcašljucne ; masne 
rukama:) „Milo, Milice, dušo i srce! Ako Boga znate" — 
ili ću bolje odmah kazati: „znaš?" — „a vi mi se u — ne 

valja, već: „ti mi se smiluj jadnu, biednu. Ta ja te ljubim, 
(kako drži rukavice u ruci, odkad je došao , sada mu, mašući 
rukama , izpađne jedna rukavica) ne mogu be^ tebe da 
budem . . . u 

Karolina za vratima . 

A — a! 


Milan. 

„Gdje ti nisi, za me nema sreće. u 


Mato sebi. 

Je li to pametno? 

Ljubica. 

„U tom žiću sreća si mi sva u i tako dalje. Samo ti 
sad ustaj, junače, pa čuvaj koljena za sutra. 

Milan ustane i otare si koljena. 

Šta ne, da će ovako biti dobro? Dakle sutra. 

Ljubica. 

Ne znam, brate, al se sve bojim, da to ne će biti 
ni sutra ni preksutra. 

Milan. 

Preksutra ne može, već ti rekoh, za što. 

X » 

Ljubica. 

Dakle ne može nikada. 


Ljubice! 


Milan. 

Ljubica. 

Bar ja ne mogu da te odvedem Krušidevim. 

Milan. 

Kako ne bi mogla ? 

Ljubica. 

Ima tomu razloga: Krušićevi se i mi ne polazimo. 
Milan. 

Za što se ne polazite ? 

Ljubica. 

Moj muž i Krušić stari od njekog se vremena ne 
paze. Posvadili se oko taroka ili preferansa, šta li je bilo. 

Milan. 

Eto vidiš, kakav je tvoj muž. Stari Krušid ni kriv 
ni dužan mora od njega da strada. 

Ljubica. 

A tko ti reče, da nije naopako? 


Milan. 


To ne može biti. Stari Krušid 
ćovjek. 


mora da je divan 


Ljubica smijući se. 

To se razumije. A moj je siromašni muž . . . 


Milan. 

Medvjed, strašilo. Ja bih 


ga razderao! 

Ljubica. 

Gledaj ti njega! A mene to i ne pita. 

Milan. 

Baš sam takove volje, da bik se žrtvovao za tebe, 
samo da te oslobodim te nemani. 

Ljubica. 

O dobri moj mužiću, šta tebe sve ne čeka? Okani 
se Milane, ludorija! Duša je on, tek mu ti ne ćeš izbiti 
iz glave, što si je jedan put upiljio u nju. I još da mu 
dodješ sa starim Krušićem! 

Milan. 

A drugčije od svega toga ne će biti ništa. Bože, al 
sam u neprilici! Ta de, reci ti, Ljubice, šta ću. Ako ti 
ne pomogneš, ja sam propao čovjek, moram se ubiti. 

Ljubica. 

Dakako, još noćas. Ali kad me već pitaš savjeta, ja 
ću te svjetovati ovako: idi sad odmah u svoje svratište, 
jer ovdje ne možeš ostati, pa se odmori od današnjega 
puta. Ja ću još večeras gledati u razgovoru sa svojim 
mužem da mu onako iz daleka ovo ono natuknem, pa 
ćeš sutra već doznati, imaš li se od nas čemu nadati. 
Razumije se po sebi, da sam ja vjerna tvoja saveznica. 

Milan. 

Hvala ti od srca, mila moja seko! 

Ljubica. 

A sad idi, da te moj muž ne zastane ovdje. 

Mato sebi. 

Samo da hoće otići, pa da i ja mogu za njim. 
Milan. 

Zar misliš, da se ja njega bojim ? 


Ljubica. 

Dok nisi donio onih novaca, i treba da ga se bojiš. 
Milan. 

Ta dobit će ih naskoro. 


Kada to? 


Ljubica. 

Milan. 


Kad uzmem Milu. 

Ljubica. 

Idi, ti si pravo diete. 


Milan. 

Šta, diete sa tri državna izpita, na pragu sjajne 
budućnosti ? 

Ljubica. 

Bože daj! Ali sad putuj, dok nije kasno, a sutra 
ćemo se opet vidjeti. I onako sam radi tebe morala prije 
vremena otići iz kazališta. (Pogleda na dobnjak.) Sad je devet 
sati, predstava se srećom još nije svršila. — A gdje je to 
moje pismo ? Da ga nisam izgubila ? Pa možda baš u loži! 
Ondje sam njekoliko puta izvadila dobnjak — sve radi 
tebe. I nema ga. Bože moj, trica je, al mi ne bi bilo 
milo. Nego sad idi, pa laku noć. 

Mato sebi. 

Išao bih i ja. Već ne mogu podnieti. 

Milan. 

Dakle sbilja misliš, da ne bi bilo dobro, da ja 
ostanem ? 

Ljubica, 

Ne bi zaista. Čemu scene u mirnoj kući? 

Milan. 

Pravo kažeš. S Bogom. (Hoće da zagrli Ljubicu.) 

Mato sebi tužno. 

S Bogom. 

Karolina bane unutra. 

Gospodin ide! (Ode.) 

Ljubica sbunjena. 

Šta ćemo sada? 

Milan. 

Ako ne znaš ti . . . 

Ljubica. 

Sakrij se! Za čas moći ćeš umaknuti. Ali kamo? — 
Ha, ovamo u prazni ormar. (Otvori druga vrata ormara.) 

Milan. 

U ormar? Na zdravlje? 


Samo brzo! 


Ljubica. 

Milan u jednoj ruci još uviek drži rukavicu ) s drugom uzme 
svoj šešir. 

Kud pogledim, svud je tamno! (Udje u ormar.) 

Ljubica zatvori ormar c 

Hvala Bogu! (Sjedne i učini se sva iznemogla.) 

Mato sebi. 

Iivala Bogu, te ga nije namjestila k meni. 


PRIZOR OSMI. 

PRIJAŠNJI. GOSPODIN. 

Gospodin s pis7nom u ruci. 

Dakle tako. Ja u kazalištu, a moja žena ovdje roči 
sastanke s kojekakvima „M w . Bože moj, znam ja, da sam 
čovjek pun mana; ali ljubomoran nisam bio nikada. Tko 
bi mi ikad smio reći, da moja žena nije najpoštenija na 
svietu? A sada, pošto sam deset godina oženjen, (polaze na 
pismo) evo što moradoh doživjeti. — A gdje je samo ona? 
— Ah, evo je. Dakle živci, muka — pa išla tražiti lieka 
kod nekakvoga ,,M“! Čekaj, grešnice, izliečit ću te ja! 
Šta se gradiš, kao da ti je duša na jeziku? To je sve laž, 
pretvaranje. Kaži bolje, tko je taj „M“, a što će dalje 
biti, to ćeš već vidjeti. 


Mato sebi. 

Taj se baš ne šali. 

Ljubica ustala ; ponosna. 
A što ti to misliš o meni, čovječe? 

Gospodin. 

Još smiješ pitati? To je vrglo stid pod noge — 
kud god ide, gubi ljubavna pisma — kalja poštenje sebi 
i crni obraz bezazlenu mužu, pa još pita, što ja mislim o 
njoj. A šta je ovo, nesretnice? (Pokaže na pismo.) 

Ljubica. 

Dakle to mi je bilo doživjeti! Ja sam bezsramna, 
nepoštena, grešna — pa sve po ovom pismu. Čovječe, 
svašta sam podnosila, živuči s tobom ovih deset godina; 
ali ovo ne mogu da podnosim. (Zaplače.) 


Mato sebi. 

Sirota. 

Gospodin. 

M§, neka tko pametan pročita ovo pismo, pa neka 
mi kaže . . . 

Ljubica. 

O, tko bi tako šta smio i pomisliti! Ovim pismom 
taj sliepac mene biedi! Ta zar ne pogadjaš, tko je ovo 
napisao ? 

Gospodin. 

Pogadjam i pogadjam, al ne mogu da pogodim. A 
nisam sliepac, več su u mene zdrave oči. Ali ako je taj 
zvekan, što je ovo nadrljao, več svršio škole, neka mu 
učitelj slobodno povrati naukovinu za krasopis. Nije ju 
zaslužio. 

Ljubica. 

Sliepac si ti — grozan sliepac. 


To je uvreda! 


Gospodin. 

Mato sebi. 

Jest, Boga mi. 

Gospodin. 

A ja se ne dam vriedjati. Dakle tko je ovo napisao ? 


Ljubica. 

Pa da tri dana evo ovdje pred menom na koljenima 
puzaš, baš ti ne ču kazati. 


A han! 


Mato sebi. 


Gospodin. 

Je li tko vidio veče drzkosti? Ali pravo mi je, za 
što sam uviek bio dobar kao janje? 


Ljubica. 

Ti pa janje! (Porugljivo se nasmije.) 


Gospodin. 

Još mi se i ruga! Ali počekaj, pokazat ču ja tebi, 
kakov sam ja. Da znaš, sad sam biesan, sad sam tiranin . .. 

Ljubica. 

Moj dragi mužiču, sad si ti luda! (Kako se već prije 
primakla vratima svoje sobe , sad umakne u nju i brzo za sobom 
zabravi vrata.) 


Gospodin. 

Šta? ja luda? (Hoće da otvori.) I gle, zabravila se. 
Hočeš li otvoriti? 

Ljubica iznutra. 

Pamti, nikad! 

PRIZOR DEVETI. 

PRIJAŠNJI bez LJUBICE. 


Gospodin. 

Nikad?! — I mogu se okladit, da ne će. Znam ja 
tu glavu. Kad je ona još meni ugodila, ako je njoj bilo 
preko srca? — A ja sam dakle luda. Pa dobro, nek 
sam ali ovo prokleto pismo! Po njemu ću za cielo po¬ 
ludjeti, ako već nisam. (Spazi rukavicu.) A šta je ovo ? 
(Podigne ju u vis.) Gle, gle, gle, gle! Pa da mi po sto puta 
kaže, da sam luda: ovo je mužka rukavica, a moja nije. 
Kad sam ja još nosio takvu luckastu boju ? Pa broj sedam ! 
A ja nosim osam i p6. Pismo — pa ova rukavica, (bolno) 
da da, sad i sam vidim, da sam luda, dok sam takova 
šta doživio u svojoj rodjenoj kući. — (Odlučno.) Ali sad 
je kraj ! Sad ću — (koraknuo pa se potepao preko Matine 
noge.) Jao, moj žulj ! 

Mato. 

A istom moj, baš onaj pod palcem! 


Karolina za vratima , sebi. 

Bože, što će sada biti? 

dvie noge. Čekaj 

Molim, samo pametno. 

Gospodin. 


Gospodin. 

A šta je opet ovo ? Gle noga — 
ti! (Povuče Matu za noge.) 

Mato. 


Hoćeš li napolje? 

Mato. 

Hoću, al me nemojte vući za noge. 

Gospodin. 

Pravo veli. (Izpusti ga.) Dakle napried! 

Mato. 

Ako vas je baš volja! (Izvuče se i ustane , pase proteze.) 
Hvala Bogu, te sam opet na nogama. 

Gospodin. 

Napried! 

Mato korakne napried. 

Evo me, ako vas je baš volja. Ali ja bih volio, da 
mi rekoste: napolje! 

Gospodin pomno ga ogledava; u velikom čudu. 

A ovo da je tk ptica? 

Mato. 

Gdje bih ja već bio, da sam ptica! 

Gospodin. 

Ne mogu da se snadjem od čuda. 

Mato. 

Dragi gospodine, i meni se sve vrti u glavi. 

Gospodin. 

Čekaj, vrtjet će se tebi. 

Mato. 

Molim, samo pametno. 


A tko ste vi? 


Gospodin. 


Mato. 

Ja sam Mato, da oprostite — kovač Mato. 


Gospodin.- 

Kovač Mato? (Sebi.) Gle, „M“ se slaže. (Mati.) A 
što vas je dovelo amo? 

Mato. 

A šta čete: ludorija — ljubav. 

Gospodin. 

Ljubav? Sve ljepše! Dakle vi ste ipak taj . . . 


Mato. 

Nisam taj, Boga mi, nisam. 


Gospodin. 

A da čija je ovo rukavica? Pokažite ruku! 


Mato razkreči prste. 

Evo vam obadvie. 

Gospodin mjeri rukavicu o ruku. 
Ovo se dvoje zaista ne slaže. 


Mato. 

Evo vidite sami, da ja nisam taj. Pa ako mi još ne 
vjerujete, a vi zapitajte Karolinu. 

Gospodin. 

Karolinu? Sad mi puca med očima. (Zove.) Karolina! 

Karolina ustrašena se pokaže na vratima. 

Evo me, gospodine. 

Mato. 

No, sad sama vidiš, u kakvu si me nepriliku dovela. 
Jesam li ja tebi uviek govorio, da se kaniš čorava posla, 
i da me ne zoveš u vizite? 


Karolina ‘pviekorno. 


Mato ! 


Gospodin. 

Dakle ovo je u istinu tvoj dragi? 


Karolina. 

Jest, da oprostite. O pokladama bit če nam svatovi. 
Mato. 

Znaš, ja ču te uzeti; ali samo za to, da gospodin vidi. 

.% 

Gospodin. 

A1 uzeli se vi ne uzeli, kud ču ja s ovom ruka¬ 
vicom? 

Mato. 

Lako je s njome, dragi gospodine. Zapitajte samo 
onoga u ormaru! 

Gospodin zabezeknut , 

Onoga u ormaru? ! A ja sam ormar sasvim zaboravio. 
(Gorko) Ta da, kad još nemam prakse u takovim stvarima. 

Miler: Tri vesele igre. 10 

— Ali da vidimo i tu pticu. (Otvori vrata, luda je unišao 
sluga.) 


Grga vrlo ponizno . 
Kiz di ont, milostivi gospodine. 

Mato. 

Kakva je ovo figura ? 

Gospodin. 

Grom i pakao! To je Grga! 

Grga. 

Na službu, Grga. 

Mato Karolini. 
No, al se taj promienio! 


Gospodin. 

A šta si ti tu radio, Grga? 

Grga. 


Svašta po malo, milostivi gospodine! I strepio sam, 
znojio sam se, i đugočasio sam se. 


Gospodin. 

A kako si zapao u taj ormar? 

Grga. 

Kao miš u skorup. Izvolite za to zapitati Karolinu. 


Karolina. 

Oprostite, milostivi gospodine, toga sam ja spremila. 

Mato. 

Šta?? 

Gospodin. 

Pa čemu si ga tu spremila? 

Karolina. 

Oprostite, dosadjivao mi je, baš prije nego što je 
došao Mato. 

Mato. 

Dosadjivao?! (Suce rukave.) Ded amo, momče! 

Grga u strahu. 

Mato, budi pametan! 

Gospodin. 

Mai;o, ti valjda znaš, što je sada tvoj posao? (Pokaže 
na vrata) 

Mato. 

Kako ja ne bih znao? (Spopane Grgu.) 

- Grga u strahu povikne. 

Ouješ, Mato: nisam ja nikad mislio uzeti tvoju 
Karolinu. 

Mato popusta. 

No, vidiš, to je opet bilo pametno od tebe. 


Napolje s njim! 


Gospodin. 


Mato. 


AI kad je gospodinova volja . . . (Hoće da ga spopane.) 

Grga. 

Ja ću već sam poslušati (Uskoči napolje na srednja 

vrata.) 

Gospodin. 

Hvala Bogu, toga smo se riešili. Ali tri sta mu jada! 
Sad opet ne znam, čija je rukavica. 


Milan u ormaru. 
Moja je — moja. 

Gospodin. 


Što reče, Mato? 


Ja? Boga mi ništa. 


Mato. 


Gospodin. 

A da tko je? 

Karolina. 

To je rekao onaj drugi u ormaru. 


Gospodin u najvećem čudu. 
Onaj drugi — u ormaru?? 


Milan u ormaru. 

Da, onaj drugi. 

Gospodin. 

A ma ljudi Božji, zar je ovaj ormar začaran? 

Mato. 

To ja ne znam, dragi gospodine. A1 ima još jedan 
unutri. 

Gospodin. 

A toga je rukavica? 

Milan otvori vrata od ormara pa pruzi drugu rukavicu. 
Ako ne vjeruješ, evo joj par. 


Milan ?! 


Gospodin. 


Milan izidje iz ormara. 
Koji ti evo želi dobar veče. 


Gospodin gleda rukavicu . 

Jest duše mi par. A ovo pismo? 

Milan. 

Moje je pismo. 

Gospodin udari se po čelu; silno mu odlanulo. 

Da — tvoje je pismo. (Sav blažen.) Ljubica ima 
pravo — ja sam luda. 

Mato Karolini. 

Viš, to je gospodin pametno rekao. 

Karolina dlanom mu zatvara usta. 

Šuti, Mato! 

Milan. 

Nema Ljubica pravo. Ti si dobar, pametan čovjek. 
Gospodin. 

čuješ ti, Milane, Ljubica uviek ima pravo. Nego 

hajde. (Uhvati ga izpod ruke i odvuče do Ljubičinih vrata; 
saviče.) Ljubice! (Milanu.) De pomozi mi: Ljubice, Ljubice! 

Milan, 

Kad je tvoja volja, hodu. (Viče.) Ljubice! 

Mato viče i on. 

Ljubice! 

Karolina opet mu zatvori usta , 


PRIZOR DESETI. 

PRIJAŠNJI. LJUBICA. 

Ljubica smieseči se otvori vrata. 

Gospodin. 

Ljubice, ja sam luda, a ovo je moj šurjak. Pa kad 
nam je on tako liepo došao u goste, hajde da vrgnemo 
sve na stranu, pa da budemo dobre volje. Hoćeš li ? 

Ljubica. 

Dakle ? 

Gospodin. 

Molim te, odi (tise i vrlo gorljivo) i oprosti! (Pruzi 
joj ruku.) 

Ljubica stisne mu ruku ; prijazno. 

Evo me. 

Gospodin taruči si ruke. 

Tko bi mi još danas smio reći, da ću probaviti tako 
ugodno veće? Evo mi došao sura u goste, Krušić se sa 
mnom večeras pomirio . . . 

Milan uzhićen. 

Šta, Krušić se pomirio? 

Gospodin. 

Došao mi u ložu, kako je Ljubica otišla. Pa reče, 
da je upravo smiešno, što se ne pazimo, kao što smo do- 
mala uviek. Molim vas, on stariji! 

Milan sretan. 

To je njega naučila Mila. 

Gospodin. 

Jest, Boga mi. A odakle ti to znaš? 

Ljubica. 

A kakva je ovo momčina? 

Mato. 

Kovač Mato, ljubim ruke. 

Gospodin. 

Ovo ti je vrlo čestit momak, upoznat ćeš ga kas¬ 
nije. Ali da mi sad nisi otišao, Mato. Bit ćeš za cielo 
gladan i žedan, kao što sam baš i ja. A gdje je taj Grga? 
(Zove) Grga! 

Grga otvori vrata. 

Evo me. Zapoviedate, milostivi gospodine? 

Gospodin. 

Sreća tvoja, te se nisi opet odklatio bez traga. Sidji 

u pivnicu i donesi od onoga, što je u piesku, ali prilično 
mnogo! (Tise.) A najprije pogledaj još u ormar! 

Ljubica. 

A čemu to, čovječe? 

Gospodin. 

Ništa, ništa. 

Mato. 

To i ja znam, dragi gospodine. U ormaru nema više 
nikoga. 

Gospodin. 

Tebi vjerujem, Mato. A ti, Karolina, zapoviedaj u 
kuhinji! (Karolina povuče Matu do vrata.) Uh, alaj sam dobre 
volje kao nikada! A1 kad i imam taku milu, dobru, če¬ 
stitu ženicu. (Hoće da je poljubi, ona se brani.) 

Karolina tiho 

Mato, moje zlato! (Hoće da ga zagrli; on se brani , pa 
joj namigne , neha otidje Ode ona u zadah i povuče Matu za 
sobom. Tu stanu , niemom igrom Mato odaje , da ne će da otidje , 
pa se njesto tužan zamisli) 

Milan. 

Divota, milota: Krušič se pomirio! Oh, moja zlatna 
Mila ! (Izpruzio ruhu , pa slučajno obuhvatio Grgu oho vrata. Ugle - 
davši njega ) odrine ga od sebe.) Bies te odnio! 

Gospodin. 

Šta? Zar se još nisi očistio? 

Grga. 

Odoh, milostivi gospodine! (Ode.) 

Gospodin. 

Čuješ, Milane, koliko češ ostati kod nas? 

Milan. 

Sutra ću kući. Zove služba. 

Gospodin. 

A šta? Nije služba zec, da će pobjeći. Pa ako se ne 
da drugčije, a ti se učini bolestan, pa ostani još! (Doprati ga 
napried.) Ako trebaš novaca — ja ti ne mogu dati Bog 
zna koliko, ali sa kakovih četrdeset petdeset forinti rado 
sam ti na uslugu. 


Milan smijući se. 

Ali, šurjače! 

Gospodin. 

Bez šale. Znam ja, da ćeš ti to meni vratiti. Nego 
još jednu medju nama: kad opet uzpišeš sestri, a ti piši 
malo ljepše! Jer — jer se jedva može pročitati, kad tek 
onako nadrljaš; a ti, ugursuze, imaš tako liep rukopis, 
samo kad hoćeš. A na kraju nikada samo „M*‘, već liepo 
izpisano: Tvoj brat Milan. — Pa nemoj zaboraviti, da i 
mene svaki put pozdraviš! 

Mato stoji još zamišljen , tronut . 

Karolina. 

A što si mi se ti zamislio, Mato? 

Mato. ' 

Nješto mi je na srcu. — (Podje napried gospodinu.) 

Miler: Tri vesele igre. 11 

Dragi gospodine! Ne znam, je li se tu tko s kim posva- 
djao, ali vidim, kako se svi redom pomirujete. Samo sam 
ja grešnik. 

Gospodin se nasmieši. 

Ako sam ti do sad povjerovao, Mato, al ovaj čas ne 
mogu. Ti, pa grešnik! 


Mato. 

Vidit ćete vi sada, jesam li, nisam li. Grga, taj vaš 
sluga, zavjerio mi se, da ne misli uzet moje Karoline. To 
je bilo pošteno. A ja njega odpravio, da su mu sve pucala 
rebra. Je li to bilo pošteno? 

Gospodin. 

Hahaha! Pa to ti je na duši? 

Mato. 

To, pa ništa. A hoće V i on meni oprostiti? 

Gospodin veselo. 

Samo ti otidji u pivnicu, pa ćeš vidjet, hoće Y ti 
oprostiti! 

Mato živo. 

U pivnicu ?! — (Važno, s moralnim strahom.) Al to je 
napast! Jer da sam ja podkovao četiri para konja, ne bih 
tako ožednio, kako sam eto sada, ležeći tu za tom du¬ 
gačkom stolicom. 

Gospodin veselo. 

A, ovo ti opet vjerujem. Ali kako znam Grgu, on 
je već za cielo razčepio bocu, da ti povrati dušu. 

Mato. 

Kad yi tako, meni nikad bolje. Idem, da zamolim 
Grgu, neka mi bude prijatelj i na vjenčanju kum. A ti 
Karolina, ako si kršteno čeljade, da mi nisi više uvriedila 
brata i kuma ! Jer kum — je kum. (Svi se nasmiju.) 

Karolina zastidila se. 

A šta ti to govoriš, Mato?! 

Spusti se zastor. 




SADRŽAJ. 

